Podcast – Forhjulslir\nHer kan du lytte til Forhjulslir. Forhjulslir vil også være tilgængelig på din foretrukne podcast app (Itunes, Soundcloud, Spotify, Google, Podimo m.m.), så du altid kan høre Forhjulslir når du er på farten. Husk at abonnere og følg Forhjulslir, så du aldrig går glip af et nyt afsnit.\nI al hemmelighed – op mod jul – inviteres nogle få udvalgte ryttere til cykelsportens vugge – Bausagergård i Gevninge. Det drejer sig om ryttere, som af den eller anden årsag trænger til at blive formanet og rykket lidt i ørerne for de forskellige unoder, de har lavet i løbet af året.\nHvad laver ryttere i vinterpausen nu om dage?Havde Asbjørn Kragh et horn siden på Asgreen og Mads P. ved DM?\nHvordan bruges ordet “cunt” i cykelmiljøet?\nHvad var årsagen til, at en sund ung juniorrytter sultede sig selv i forsøget på at få markerede ben med sprængfyldte blodårer – ligesom dem han så i Tour de France? Hvilke tiltag gjorde han for at tabe sig? Hvilken følelse fik han, når han tabte sig? Hvordan vandt han over spiseforstyrrelsen? Og hvorfor er han tilbage i cykelsporten, når cyklingen var grunden til, at han fik en spiseforstyrrelse? De svar giver Jacob i dagens podcast.\nPå dagens etape ruller vi den røde løber ud og byder Forhjulslirs lyttere velkommen ind til Forhjulslir Awardshow 2020. Det kan godt være, at cykelsæsonen 2020 har været underlig på grund af corona, men det har også været en af de vildeste sæsoner med store dramaer, kæmpe øjeblikke og en spandevis af føringer. På trods af corona, formåede cykelsporten at arrangere alle 3 Grand Tours, 4 monumenter, VM i Italienske Imola og mange andre fede cykelløb.\nPå dagens etape af Forhjulslir fortæller Mikkel Bjerg om sit første år på World Touren, som både har budt på op- og nedture. Lige fra starten i Down Under til Grand Tour-debuten i Giro d’Italia. Det er en åben Mikkel Bjerg, som ærligt fortæller om episoder og begivenheder, der har gjort indtryk på ham i løbet af sæsonen. Det er nok i virkeligheden også en mere reflekteret Mikkel, der afslutter 2020 med en god følelse og stor motivation for fremtiden.\nCasper Pedersen om sin gennembrudssæson på World Touren og om Team Sunwebs kometsæson\nPå dagens etape af Forhjulslir fortæller 24-årige Casper Pedersen om sin forrygende 2020-sæson, som blandt andet bød på en flot Tour de France debut samt en stor sejr i den franske klassiker, Paris Tours. Casper tager os med bag de store oplevelser og minder fra sæsonen, hvor han medrivende fortæller om alt lige fra lead-out nørderi, Søren Kraghs vanvittige Tour-sejre og atmosfæren på Team Sunweb.\nSamtalen med Casper tager også et tilbageblik på hans store nedtur efter OL i Rio i 2016, hvor han næsten stoppede karrieren i et par måneder. Casper fortæller meget ærligt om den periode, samt hvad der gjorde, at han vendte tilbage til cyklingen.\nTil sidst sætter vi fokus på Team Sunweb og deres vilde sæson i år. I 2019 var holdet blandt de fire dårligste hold på World Tour-ranglisten, mens de år er blandt de fire bedste. Casper prøver at give et svar på, hvad succesen skyldes, og så fortæller han også generelt om holdets filosofi, flade hierarki og etiske synspunkter.\nMedvirkende: Casper Pedersen (Team Sunweb) og Anders Mielke\nGiro d'Italia dagbog med Mikkel Bjerg - Stelvio & lige det sidste inden Milano\nI dagens podcastdagbog tager Mikkel os blandt andet med ind i gruppettoen på 18. etape over Stelvio, hvor gruppettoen holdte sammen fra første kilometer og hele vejen til mål 7 timer senere. Derudover fortæller Mikkel også om den skade, som har generet ham siden 15. etape og som han frygtede ville ende hans Giro før tid. Og så beretter han også om de paniske timer op til 16. etape, hvor holdkammerat, Fernando Gaviria, blev testet positiv for COVID-19.\nMedvirkende: Mikkel Bjerg og Anders Mielke\nStor analyse af Flandern Rundt med Kasper Asgreen & Per Bausager, Fokus på Giroen med Mikkel Honoré og Mikkel Bjerg\nForhjulslir præsenteres af Oddset fra Danske Licens Spil +18.\nPå dagens etape af Forhjulslir stiller vi skarpt på Flandern Rundt og laver en stor analyse af det sidste monument i årets cykelsæson. Per Bausager er super domestique på viften og kommer med interessante perspektiver fra Flandern, hvor blandt andet Alaphilippes kørsel og courage hyldes, mens motorcyklen får en gevaldig justering. Vi kan naturligvis ikke undgå at snakke om rivaliseringen mellem Mathieu Van der Poel og Wout Van Aert, hvor den lange hollænder viste sig at være 15 cm. bedre end Van Aert.\nDerudover er Kasper Asgreen (Deceuninck-Quickstep) med på en telefon og giver sit perspektiv på årets Flandern. Han synes selv synes, at han manglede de sidste procenter, og så var han naturligvis ærgerlig over Alaphilippes styrt, som ødelagde Quicksteps løb. Det var ellers en Alaphilippe i hopla, som spurgte Asgreen og resten af Quickstep-holdkammeraterne om han ikke nok godt måtte prøve at lave et fremstød med 120-130 km. igen. Vi hører også Asgreens mening om Trek-Segafredos strategi med at tage ansvaret og teten fra starten af, og den disposition kan han kun anerkende – “Det er jo det vi plejer at gøre på QuickStep.”\nNæste del af dagens marathon-etape byder på Giro d’Italia og et tilbageblik på weekendens klassementskamp. Midt i Giro-snakken er Mikkel Honoré (Deceuninck-Quickstep) med på en telefon fra Giroens anden hviledag. Honoré gør os alle klogere på holdkammerat João Almeida, som indtil nu har været Giroens overraskelse med 13 dage i lyserødt. Og så hører vi ham også lidt om hans egne flotte præstationer i Giroen, samt hans flotte frieri til sin italienske kæreste.\nTil sidst hører vi også fra Mikkel Bjerg (UAE Team Emirates) i en ny udgave af podcastdagbogen fra Giro d’Italia. Udover at fortælle røverhistorier fra etaperne, så virker han også lidt i tvivl om Giroen overhovedet fortsætter, hvis anden hviledags corona-svar er bekymrende.\nInterviews: Kasper Asgreen (Deceuninck-Quickstep), Mikkel Honoré (Deceuninck-Quickstep) og Mikkel Bjerg (UAE Team Emirates)\nHistorisk dansk cykelsøndag, Mads P's mesterværk, Casper P's smukke sejr, Mikkel Bjergs kraftpræstation, Optakt til Flandern Rundt og Fuglen vs. Nibali\nPå dagens etape af Forhjulslir zoomer vi ind på sidste uges vilde cykeluge, hvor søndag blev en historisk dansk cykeldag med sejr til Mads Pedersen (Trek Segafredo) i Gent Wevelgem, sejr til Casper Pedersen (Team Sunweb) i den franske klassiker Paris Tours og en flot 3. plads til Mikkel Bjerg (UAE-Emirates) på bjergetapen i Giro d’Italia. Undervejs på dagens etape er der interviews med de tre danske hovedpersoner, som sætter nogle ord på deres vilde søndag i saddelen.\nBausager & Mielke snakker også om duellen mellem Van der Poel vs. Van Aert, Fuglen vs. Nibali, Gent Wevelgem, Paris Tours og meget mere. Og så kigger vi frem mod søndagens Flandern Rundt, hvor et stort slag skal slås.\nInterviews: Mads Pedersen (Trek Segafredo), Casper Pedersen (Team Sunweb) og Mikkel Bjerg (UAE Emirates)\n#7 Gruppettoen på Forhjulslir: Off-season\nPå denne udgave af Gruppettoen på Forhjulslir vender Rasmus Byriel (Lotto-Soudal) og Mathias Norsgaard (Movistar) en masse perspektiver, diskussioner og historier fra cykelsporten. Anders Mielke (Forhjulslir) er med som gæst på denne specielle udgave af Gruppettoen.\nVi vender det pressede cykelmarkedet på World Touren, hvor Byriel står i en kattepine, og så skal Norsgaard under kniven igen og misser dermed klassikerne. Derudover er der en række ærlige samtaler undervejs i episoden, om blandt andet den uholdbare forretningsmodel i cykelsporten, de gamle traditioner i cykelsporten, det magiske ved tiden som junior/ungdomsrytter, dannelsen som cykelrytter, fat shaming i cykelsporten og meget meget mere.\nMedvirkende: Anders Mielke, Rasmus Byriel og Mathias Norsgaard\nGiro d'Italia dagbog med Mikkel Bjerg - gode ben, dunk-styrt, sidevind i sigte\n21-årige Mikkel Bjerg fra UAE Team Emirates kører fra den 3-25 oktober sin første Giro d’Italia og første Grand Tour. Mikkel og Anders Mielke vil i løbet af de 3 næste uger under Giroen lave en podcastdagbog, som vil tage lytterne med bag kulissen, etaperne og med ind i Mikkels tanker om hans første Grand Tour.\nI dagens dagbog tager Mikkel os tilbage til 4, 5 og 6 etape, hvor han var i hjælperrollen for Gaviria og Ulissi. Og så kommer han med sin kommentar på de mange styrt, som drikkedunke forårsager for tiden. Det er alt i alt en glad Mikkel Bjerg, som kan se tilbage på de første 6 etaper med gode ben, højt humør og nye oplevelser.\nGiro-start på Sicilien, dramaet i Liege, ekstraordinære Van der Poel, danske sejre i Binck Bank & danske gennembrud i Giroen\n“Guldet regner ned over os. Dag efter dag. Ørkenvandringen i foråret og sommeren er lykkeligt glemt.” – Sådan skrev Per Bausager på sin Facebook-væg efter en underholdende cykelweekend, hvor hele følelsesregistret kom i spil.\nAnders Mielke er som altid vært, Per Bausager er captain de route på viften, Mikkel Bjerg (UAE Emirates) er undervejs med på en telefon efter etna-etapen i Giroen, og så er Mads Pedersen (Trek-Segafredo) også kort med på en telefon fra Belgien. Bausager og Mielke gennemgår den dramatiske afslutning i Liege, de danske sejre i Binck Bank-Tour, ekstraordinære Van der Poel, Giro-starten på Sicilien og meget mere.\nInterviews: Mikkel Bjerg og Mads Pedersen\nGiro d'Italia dagbog med Mikkel Bjerg - drømmedebut, 3. plads og hvid ungdomstrøje\nAnden udgave af podcastdagbogen er optaget lørdag aften, et par timer efter Mikkel rullede ned ad startrampen og kørte ud og lavede en drømmedebut på sin første Grand Tour-etape. Mikkel blev flot nr. 3 på den 15. km. lange enkeltstart, som indledte 1. etape af Giroen. Mikkel sætter naturligvis nogle ord på sin 3. plads i dagens dagbog. Vi får hans analyse af enkeltstarten, og så ser han frem mod i morgen, da han bliver hvid fra top til tå, når han starter 2. etape i den hvide ungdomstrøje.\nGiro d'Italia dagbog med Mikkel Bjerg - 2 dage til Grand Tour debut\n21-årige Mikkel Bjerg fra UAE Team Emirates skal køre sin første Giro d’Italia og første Grand Tour. Mikkel og Anders Mielke vil i løbet af de 3 næste uger under Giroen lave en podcastdagbog, som vil tage lytterne med bag kulissen, etaperne og med ind i Mikkels tanker om hans første Grand Tour.\nFørste udgave af podcastdagbogen er optaget torsdag aften lige inden den officielle team præsentation. Mikkel fortæller blandt andet om den vanvittige enkeltstart på 1. etape, hvor halvdelen af den går ned ad, og så om den ukendte træthed og smerte, som venter i løbet hans første Grand Tour.\nStor opsamling på VM-ugen i Imola med Alex Rasmussen & Emma Norsgaard\nForhjulslir præsenteres i samarbejde med Oddset fra Danske Licens Spil +18. På dagens etape af Forhjulslir zoomer vi ind på VM-ugen i Imola og gennemgår alle de fire løb. Til at starte med gennemgår Alex Rasmussen og Anders Mielke herrenes linjeløb, hvor Julian Alaphilippe (Frankrig) tog sejren og regnbuetrøjen. En fortjent og meget lirens verdensmester. Danskerne gjorde en god figur og leverede en stærk holdindsats. Fuglsang blev nr. 5 og var med i kampen om medaljerne, mens Valgren viste hele cykelverdenen, at han stadig er blandt verdens bedste cykelryttere med en flot 11. plads og flot forarbejde til Fuglen. Vi kommenterer naturligvis også på italienske Filippo Gannas flotte VM-sejr i enkeltstarten hos herrerne fra i fredags.\nDerefter sætter vi fokus på kvindernes løb, hvor Emma Norsgaard fortæller om sin VM-uge i Imola: sin flotte 7. plads på VM-enkeltstarten, uheldige Cecilie Uttrup i linjeløbet, vanvittige van der Breggen og meget mere. Emmas næste mål var egentlig DM i enkeltstart på lørdag i Skælskør, men hun må ikke stille til start for arrangørerne. Hør mere om hendes frustration og ærgerelse i interviewet.\nTil sidst runder Alex og Mielke også kort Giroen, som venter lørdag, hvor en form for ‘nedkørsels-enkeltstart’ indleder 1. etape på Sicilien.\nMedvirkende: Alex Rasmussen, Emma Norsgaard Jørgensen og Anders Mielke\nDen store Tour-nedtakt & VM-optakt med Per Bausager\nForhjulslir præsenteres i samarbejde med Oddset fra Danske Licens Spil +18. På dagens etape af Forhjulslir tager vi pulsen på Tour de France 2020. Vi gennemgår de historier, højdepunkter og dramaer som vi vil huske Touren 2020 for: Vanvidstalentet Pogacar (også døbt Aladdin), Jumbo-Vismas dominans & fiasko, INEOS’ fald, Team Sunwebs 21 endagsløb, Verdensbedste Mads P, Fat shaming og dopingspørgsmål.\nDernæst sætter vi fokus på VM i landevejscykling, som køres i denne uge i italienske Imola. VM blev faktisk kørt i Imola tilbage i 1968, og det var det første cykelløb, som Per Bausager så i TV. Hør mere om Bausagers fede anekdote fra Imola 1968, hvor han som 12-årig for første gang blev fascineret i VM. Vi gennemgår naturligvis ruten, favoritterne, danskerne og meget mere ved dette års VM.\nTil at gøre alle mere klogere på VM-ugen, er der til sidst interviews med Mikkel Bjerg og Emma Norsgaard Jørgensen, som repræsenterer Danmark ved VM. Emma skal både køre enkeltstart torsdag og linjeløb lørdag, mens Mikkel kun kører enkeltstart fredag. De gør os alle klogere på ruten, favoritter og deres egne forventninger.\nInterviews: Mikkel Bjerg og Emma Norsgaard Jørgensen\n21. etape, Mantes-la-Jolie › Paris, QuickStep og Bennett-sejr, Verdensbedste Mads P. & afslutning på Touren 2020\nForhjulsTour præsenteres i samarbejde med Oddset fra Danske Spil +18. På den sidste udgave af ForhjulsTour analyserer, Alex Rasmussen, massespurten på Champs-Élysées, hvor verdensbedste Mads P. kørte en fantastisk spurt. Der var ikke en finger at sætte på Mads P’s spurt. Der var bare en hurtigere mand i finalen, nemlig irske Sam Bennett fra The Wolfpack.\n20. etape, Lure › La Planche des Belles Filles, Pogacar tog røven på Primoz Roglic og Jumbo-Visma\nForhjulsTour er præsenteret i samarbejde med Oddset fra Danske Licens Spil +18.\nTADEJ POGACAR VINDER TOUR DE FRANCE 2020!\nPå aftenens udgave af ForhjulsTour analyserer vi den sidste enkeltstart, hvor Pogacar knuste Jumbo-Visma og Roglic’ Tour-drømme. Pogacars holdkammerat, Mikkel Bjerg, er også med i aftenens udgave og kommer med sin reaktion på Pogacars mesterværk. Han fremhæver blandt andet Pogacars enkeltstartsposition, som en af faktorene til hans fantastiske præstation. Modsat Roglic, minder Pogacars position på enkeltstartscyklen nemlig meget om positionen på hans normale racercykel, og derfor var det nemmere for ham at finde rytmen efter cykelskiftet, siger Mikkel.\nVi tager også et samlet overblik over det samlede klassement, trøjerne og den mest angrebsivrige rytter. Til sidst kigger vi frem mod Champs-Élysées i morgen, hvor vi krydser fingre for Mads P.\nMedvirkende: Mikkel Bjerg, Alex Rasmussen og Anders Mielke\n19. etape, Bourg-en-Bresse › Champagnole, Søren Kragh gjorde det igen!\nForhjulsTour præsenteres i samarbejde med Oddset fra Danske Licens Spil +18. Søren Kragh gjorde det igen. Han vandt sin anden etapesejr i dette års Tour de France. Han stak med 15 km. til mål fra en 12-mandsgruppe, som indeholdte kæmpe stjerner, såsom Peter Sagan (Bora Hansgrohe), Greg Van Avermaet (CCC), Sam Bennett (QuickSteo) og Matteo Trentin (CCC).\nPå aftenens udgave af ForhjulsTour snakker vi naturligvis om Sørens fantastiske sejr, som ikke kan roses nok. Han satte flere af de aller største klassikerstjerner på plads, og kørte som en motorcykel på de sidste 15 km. Søren Kragh, du er en kæmpe fornøjelse. Chapeau og tillykke!\nTil sidst kigger vi også frem mod morgendagens enkeltstart, hvor Touren skal afgøres.\n18. etape, Méribel › La Roche-sur-Foron, ForhjulsTour, INEOS-oprejsning & uheldige Richie\nForhjulsTour er præsenteret i samarbejde med Oddset fra Danske Spil +18. Den sidste bjergetape i dette års Tour de France blev en underholdende affære fra start til slut. INEOS-duoen, Richard Carapaz og Michal Kwiatkowski vandt 18. etape efter en lang dag i udbrud. Udover dobbeltsejren er Carapaz også ny mand i prikker. I favoritgruppen var Urán og A. Yates de store tabere med et tidstab på 2 min., mens Porte var lige ved at tabe tid til resten af topklassementet på grund af en kritisk punktering. Roglic fører stadig med 57 sek. ned til Pogacar.\nI aftenens udgave af ForhjulsTour analyserer og diskuterer vi den sidste bjergetape: Landa viste courage og cojones, Carapaz var på en prikket mission, Hirschi styrt, uheldige Porte og hvad lavede Supermán, Mas, Landa og BILBAO i finalen?!\n17. etape, Grenoble › Méribel - Col de la Loze, ForhjulsTour, Superman López i hopla\nForhjulsTour præsenteres i samarbejde med Oddset fra Danske Licens Spil +18. Miguel Ángel López (Astana) levede op til sit kælenavn, Superman, på Tourens kongeetape til Col de la Loze. López tog en flot sejr foran den gule trøje, Primoz Roglic (Jumbo-Visma), som kom i mål 15 sek. efter colombianeren, mens Tadej Pogacar (UAE Emirates) tabte yderligere 15 sek.\nI aftenens udgave af ForhjulsTour analyserer vi det store bjergslag på Col de la loze. Kæmpe føring til Superman López, Carapaz og verdensbedste Mads P., som klatrede med de bedste 30 ryttere på dagens etape. Vi diskuterer også momentet, hvor Pogacar bliver ramt af en tilskuer i finalen – var det momentet, der gjorde at han tabte tid i dag? Til sidst kigger vi frem mod den sidste bjergetape, som venter i morgen. Kommer Jumbo til at kontrollere det hele eller bliver det et festfyrværkeri af angreb fra etapens start?\n16. etape, La Tour-du-Pin › Villard-de-Lans, ForhjulsTour, 3 uge var lykkens uge for Bora Hansgrohe, Kämna sejr, Pogacar angrebslysten\nForhjulsTour er præsenteret i samarbejde med Oddset fra Danske Licens Spil +18. 3. uge var lykkens uge for Bora Hansgrohe. Lennard Kämna tog en flot udbrudssejr på 16. etape af Touren. Han henviste Giro d’Italia-vinderen fra 2019, Richard Carapaz (Team Ineos Grenadiers), til 2. pladsen og den schweiziske mester, Sébastien Reichenbach (Groupama FDJ) til 3. pladsen. Der er ingen ændringer i topklassementet, på trods af, at Pogacar og Superman López prøvede på sidste 600-300 meter.\nI aftenens udgave af ForhjulsTour tager vi pulsen på dagens etape. Vores danske drenge får føringer, Mads P. er en bossman med Porte på hjul, Pogacar har angrebslyst og undervurderede Carapaz ikke Kämna i finalen?\n2. Hviledag, Mikkel Bjerg gør os klogere på Tadej Pogačar og enkeltstarten på 20. etape\nForhjulsTour præsenteres i samarbejde med Oddset fra Danske Spil +18. Tour-feltet og Alex Rasmussen holder en velfortjent hviledag, men det stopper ikke ForhjulsTour for at køre videre. På aftenens etape er Mikkel Bjerg (UAE-Team Emirates) med på en telefon fra UAE-bussen i Tirreno. Mikkel var på en 3-ugers lang højdetræningslejr sammen med Tadej Pogacar og resten af UAE-Tourtruppen lige inden tourstarten i Nice. Hør Mikkel fortælle lidt om sit kendskab til Pogacar – hvem er han? Overrasker den store Tour-succes ham? Og hvordan er hans chancer mod Roglic på enkeltstarten? Netop enkeltstarten har Mikkel nærstuderet sammen med Pogacar – det kan du også høre mere om på dagens hviledag-edition af ForhjulsTour.\n15. etape. Lyon › Grand Colombier, ForhjulsTour, Colombiansk nedsmeltning, Jumbo-Visma magtdemonstration, Slovensk duel\nForhjulsTour præsenteres i samarbejde med Oddset fra Danske Spil +18. Den gule hær fra Jumbo-Visma leverede en ren magtdemonstration på 15. etape af Touren. Jumbos dominans var medvirkende til en ren colombiansk nedsmeltning. Med 13 km. igen opad Grand Colombier blev den forsvarende vinder, Egan Bernal (Team Ineos Grenadiers) og Nairo Quintana (Arkea Samsic) sat. Bernal tabte 7:20, mens Nairoman smed 3:50. Selvom Jumbo fik justeret Bernal, så kunne Roglic ikke røre Pogacar i spurten om etapesejren, og dermed kunne det slovenske stortalent tage sin anden etapesejr i dette års Tour de France.\nPå aftenens udgave af ForhjulsTour analyserer og diskuterer vi slaget på Grand Colombier. Vi vender naturligvis Jumbos magtdemonstration, vanvittige Van Aert, den colombianske nedsmeltning og meget mere. Vi gør også status efter 2. uge – hvad har vi lært? Hvad kan vi konkluderer? Og hvad kan vi forvente i den sidste og afgørende uge?\n14. etape, Clermont-Ferrand › Lyon, ForhjulsTour, Søren Kragh sejr, Sunweb-genistreg, Bora Hansgrohe attentat\nForhjulsTour er præsenteret i samarbejde med Oddset fra Danske Spil +18.\nSØREN KRAGH ANDERSEN VANDT 14. ETAPE AF TOUR DE FRANCE!\nEfter en underholdende start på etapen, hvor Bora Hansgrohe og Peter Sagan lavede et nyt attentat på den grønne trøje, fik vi en forrygende finale. Først kørte Tiesj Bennot (Team Sunweb), så kørte Marc Hirschi (Team Sunweb) og endelig kørte danske Søren Kragh (Team Sunweb) kontra med 3 km. igen og ramte det perfekte moment. Feltet kom aldrig i nærheden af Søren og dermed kunne han tage karrierens største sejr.\nPå aftenens udgave af ForhjulsTour er der naturligvis højt humør og glæde. Ikke nok med, at Søren sikrede Danmarks etapesejr nr. 20 i Touren, så er det også den første fynske etapesejr i 17 år – det skal Alex fejre med brunsviger. Vi vender hele 14. etape og analyserer finalen, hvor Sunweb var her, der og alle vegne. Chapeau, Søren. Chapeau, Casper P. Chapeau, Sunweb.\n13. etape, Châtel-Guyon › Pas de Peyrol, ForhjulsTour - Daniel F. Martínez i hopla, Bernal i problemer & Slovenien vs. Colombia\nForhjulsTour er præsenteret af Oddset fra Danske Spil +18. 13. etape blev et rent festfyrværkeri med en forrygende finale oppe i udbruddet og tabte sekunder blandt favoritterne. På trods af, at han endte i en svær tysk-Bora-Hansgrohe-sandwich i finalen, formåede Daniel Felipe Martínez (EF Pro Cycling) at vinde 13. etape på mål af stejle Puy Mary. Hos favoritterne var den slovenske duo Roglic og Pogacar klart stærkest. De vandt blandt andet 38 sekunder på den forsvarende vinder, Egan Bernal.\nPå aftenens udgave af ForhjulsTour analyserer vi hele 13. etape – både udbruddets vilde finale, hvor Martínez var one man army og favoritternes finale, hvor Bernal var den store taber. Richie Porte får også en stor føring. Han ligner en helt ny rytter i dette års Tour de France. Og hvad med Bernal, har han givet op efter lussingen i dag? Kommer vi til at se en colombiansk alliance?\n12. etape Chauvigny › Sarran - ForhjulsTour, Tredje gang lykkens gang for Hirschi, Chapeau Sunweb\nForhjulsTour er præsenteret i samarbejde med Oddset fra Danske Spil +18. Så lykkedes det endelig for Team Sunweb og ikke mindst 22-årige, Marc Hirschi. Danske Søren Kragh leverede et fremragende stykke arbejde og havde en stor andel i Hirschis sejr. Kragh blev selv nr. 3 og vandt forfølgergruppens spurt. Der skete ingen ændringer i det samlede klassement, hvor Roglic stadig er i gult.\nPå aftenens udgave af ForhjulsTour analyserer vi 12. etape, som gik hen og blev en mini-ardennerklassiker. Hirschi og Sunweb-kollektivet får en kæmpe føring for deres outstanding kørsel i dag, mens CCC og Alaphilippe får en justering. Vi kigger også frem mod morgendagens etape, som godt kunne gå hen at blive lidt af et festfyrværkeri.\n11. etape, Châtelaillon-Plage › Poitiers, The Pocket Rocket-sejr, Sagan DSQ, Van Aert fuck-finger\nForhjulsTour er præsenteret i samarbejde med Oddset fra Danske Spil +18. Vi fik en klassisk tæt massespurt på 10. etape, hvor The Pocket Rocket, Caleb Ewan (Lotto-Soudal) vandt foran Sam Bennett (Deceuninck-Quickstep) og Wout Van Aert (Jumbo-Visma). Peter Sagan blev faktisk nr. 2, men blev disket, fordi han skubbede til Van Aert på de sidste meter.\nPå aftenens udgave af ForhjulsTour analyserer Alex massespurten, hvor vi selvfølgelig også kommer med vores mening om Sagans diskvalifikation. Til sidst kigger vi frem mod morgendagens etape, som stinker af en udbrudsetape. Spørgsmålet er om Sagan er motiveret for at lave ballade i morgen og høste point til pointtrøjen?\n10. etape, île d'Oléron - île de Ré - ForhjulsTour, Wolfpack-sejr, Mesterlige Mørkøv & Outstanding Mads P.\nForhjulsTour præsenteres i samarbejde med Oddset fra Danske Spil +18. 10. etape af Tour de France blev en nervøs og hektisk affære for hele feltet. På trods af styrt og sidevind kom feltet samlet hjem, hvor Sam Bennett (Deceuninck-QuickStep) vandt etapen foran Caleb Ewan (Lotto-Soudal) og Peter Sagan (Bora-Hansgrohe). Ingen klassementsfavoritter tabte tid og Primoz Roglic (Jumbo-Visma) er stadig i den gule trøje.\nPå aftenens udgave af ForhjulsTour analyserer vi den nervøse 10. etape, hvor sidevind og tekniske veje gjorde at farten var høj hele dagen. Alex Rasmussen kommer også med en skarp analyse af massespurten, hvor Michael Mørkøvs finte på de sidste meter var en genialitet og medvirkende til Bennetts sejr. Verdensbedste Mads P. får også en kæmpe føring for sin fremragende præstation i dag. Han babysitter Richie Porte i sidevinden og kører en 5. plads hjem i massespurten, chapeau! Vi snakker naturligvis også om den skæbnesvanger formiddag med 5 positive coronatest, heriblandt løbsdirektør, Christian Prudhomme.\n1. Hviledag - Hvordan er en behandlers dag under Tour de France?\nForhjulsTour er præsenteret i samarbejde med Oddset fra Danske Spil +18. På Tourens første hviledag er restitution alfa omega for rytterne. På denne udgave af ForhjulsTour bliver man klogere på, hvordan en behandlers dag er under Tour de France. Danske Jon Timotej arbejder som behandler for Team Sunweb, og har ligesom Casper Pedersen debut i Touren. Jon giver et indblik i, hvordan en behandlers dag er under Touren, samt hvordan og hvorledes det foregår, når han behandler Marc Hirschi, Cees Bol, Søren Kragh, Casper Pedersen og co. på briksen. Der er et par gode røverhistorier fra den første uge af Touren.\nTil at runde hviledagen, er der også et interview med stifter og CEO i ProOwnedCycling, Oscar Bjørn-Rosager, som var nede til Tour-starten i Nice. Udover at fortælle om sin oplevelse med dette års Tour-start, så giver Oscar også et indblik i, hvordan ProOwnedCycling samarbejder med de store WorldTour-hold.\nMedvirkende: Jon Timotej (behandler på Sunweb), Oscar Bjørn-Rosager (CEO i ProOwnedCycling) og Anders Mielke (Forhjulslir)\n9. etape - Pau - Laruns - ForhjulsTour, Historiske Hirschi, Pogacar sejr, Status på første uge\nForhjulsTour præsenteres i samarbejde med Oddset fra Danske Spil +18. I dag fik vi endnu et slag i Pyrenæerne, hvor stortalentet, Tadej Pogacar (UAE) vandt etapen foran Primoz Roglic (Jumbo-Visma) og Marc Hirschi (Team Sunweb). Netop Hirschi kørte solo med over 90 km. til mål og blev hentet af kvartetten Bernal, Roglic, Pogacar og Landa 1,5 km. fra mål.\nI aftenens udgave af ForhjulsTour vender vi selvfølgelig det andet slag i Pyrenæerne, hvor Hirschi leverede en kæmpe mandfolkepræstation. Vi kigger naturligvis også på favoritterne, hvor Roglic nu er ny mand i føretrøjen. Til sidst runder vi af med at gøre status på den første uge af Touren – hvad er vi blevet klogere på?\nI dagens udgave af ForhjulsTour vender vi naturligvis det første store slag i Pyrenæerne, hvor Tadej Pogacar (UAE) havde hørt vores bønner over natten. I går kunne Alex fortælle om dengang han slog Sagan, i dag kan Mielke stolt fortælle, at han for 4 år siden slog Pogacar. Vi diskuterer også Roglic og Jumbos plan i dag – hvorfor kørte han ikke videre på Pogacars første angreb? Var han selv i krise? Jumbo-Visma var i hvert fald til at danse med i dag. Vi kigger også frem mod morgendagens bjergetape i Pyrenæerne, som bliver en led sag.\n7. etape. Millau - Lavaur - ForhjulsTour, Woutstanding, Sidevindsdrama\nForhjulsTour præsenteres i samarbejde med Oddset fra Danske Spil +18. Der var lagt op til en massespurt mellem de tunge drenge på 7. etape, men det satte Peter Sagan og Bora Hansgrohe en stopper for. Bora-holdet satte pres på fra starten af og en efter en røg sprinterne af feltet på den kuperede indledning. Der var sidevind hele dagen og med 35 km. igen satte Team INEOS et angreb ind, hvor Tadej Pogacar (UAE), Mikel Landa (Bahrain McLaren), Richie Porte og Bauke Mollema (Trek Segafredo) snorksov i den bagerste del af feltet. De tabte 1:21 til favoritgruppen, hvor vanvittige Wout Van Aert tog sin anden etapesejr i dette års Tour de France.\nPå aftenens udgave af ForhjulsTour vender vi det store sidevindsdrama og gennemgår de store tabere og vindere. Derudover kigger vi også frem mod morgendagens etape, hvor rytterne rammer Pyrenæerne og den første stigning uden for kategori.\n6. etape Le Teil - Mont Aigoul - ForhjulsTour, Udbrudssejr til Lutsenko, Ingen ændringer i klassementet, Undren over den passive kørsel\nForhjulsTour præsenteres i samarbejde med Oddset fra Danske Spil +18. På 6. etape af Tour de France lykkedes det endelig for udbruddet at holde hjem. Alexey Lutsenko (Astana) var klart den stærkeste mand blandt 8 de ryttere, som fik snor af favoritterne i dag. Der var bemærkelsesværdig stilstand blandt favoritgruppen på den anden bjergafslutning i Touren, og derfor var der heller ingen ændringer i det samlede klassement, hvor Adam Yates stadig er i den gule trøje.\nI dagens udgave af ForhjulsTour diskuterer vi blandt andet den passive kørsel blandt favoritterne i dag. Vi undrer os over, hvorfor rytterne ikke angriber på den underholdende rute, som ASO har lavet i den første del af Touren. Til sidst kigger vi frem mod morgendagens etape, hvor vi forventer en tæt og underholdende lead-out kamp mellem Michael Mørkøv og Casper Pedersen.\n5. etape Gap - Privas - ForhjulsTour, Vanvittige Van Aert, Tidsstraf til Alaphilippe, Yates i gult & verdensklasse lead-out af Casper Pedersen\nDenne etape er sponsoreret af Oddset fra Danske Spil +18. Wout Van Aert (Team Jumbo-Visma) har siden starten af Tour de France dedikeret sig som hjælperytter for kaptajnerne, Roglic og Dumolin, men på dagens halvhårde sprinterafslutning fik Van Aert lov til at køre sin egen chance i finalen. Van Aert greb chancen og vandt massespurten foran Cees Bol (Team Sunweb) og Sam Bennett (Deceuninck – QuickStep).\nPå dagens udgave af ForhjulsTour analyserer vi spurten, hvor Casper Pedersen leverede et verdensklasse lead-out til Cees Bol. Vi kan selvfølgelig ikke undgå at runde vanvittige Van Aert, som i disse dage beviser, at han er verdensbedste cykelrytter pt.\nAdam Yates er også ny mand i den gule trøje, da Alaphilippe fik en tidsstraf på 20 sekunder, fordi han fik forplejning 17 km. før mål. Alex Rasmussen er glad for, at UCI står ved deres regler, mens Mielke synes, at straffen måske lige er hidsig nok.\n4. etape Sisteron - Orcières Merlette - ForhjulsTour, Roglic sejr, Jumbo stærkest og konservativ kørsel\nDenne etape er sponsoreret af Oddset fra Danske Spil. Der ventede den første bjergafslutning på 4. etape af Tour de France, hvor rytterne sluttede på Orcières Merlette. Skihopperen fra Jumbo Visma, Primoz Roglic var klart den stærkeste, da en favoritgruppe på ca. 16 mand skulle afgøre det mellem sig. Tadej Pogacar (UAE Emirates blev nr. 2, mens franske Guillaume Martin (Cofidis) blev lidt overraskende nr. 3. Julian Alaphilippe forsvarede den gule trøje og fører stadig med 4 sekunder til Adam Yates.\nPå dagens udgave af ForhjulsTour sætter vi selvfølgelig fokus på den første bjergafslutning. Hvem var vinderne og taberne ved det første lille bjergslag? Hvad sker der med INEOS? Og så får Mielkes favorit, Higuita, en justering for ikke at være der i dag. Til sidst kigger vi frem mod morgendagens 5. etape, hvor Alex Rasmussen har studeret de sidste 5 km. på Google Maps/View.\n3. etape Nice - Sisteron- ForhjulsTour - The Pocket Rocket, Massespurts analyse og justering til Trek\nDenne etape er sponsoreret af Oddset fra Danske Spil. 3. etape af Tour de France endte i en forventet massespurt, hvor The Pocket Rocket, Caleb Ewan (Lotto Soudal) kørte en fremragende massespurt og slog Sam Bennet (Deceuninck-Quickstep.\nPå tredje del af ForhjulsTour sætter vi selvfølgelig fokus på den første traditionelle massespurt i dette års Tour de France. Som tidligere sprinter giver Alex Rasmussen sin analyse af dagens massespurt, hvor den barske modvind kom til at koste for flere af rytterne. Derudover vender vi også Sam Bennetts svej på de sidste meter og den snak byder også på en anekdote fra en af Alex’ vilde massespurter, hvor han røg i asfalten. Til sidst kigger vi frem mod morgendagens etape, hvor rytterne for første gang slutter opad. Bliver det en klassementsdag? Åbner Jumbo toget op? Går Yates i angreb efter den gule trøje? Og hvad med Alaphilippe?\n2. etape Nice - Nice - ForhjulsTour, Alaphilippe i gult, Hirschi i hopla, EF som kæmpe taber og Alaphilippe Deja-Vu?\nDenne etape er sponsoreret af Oddset fra Danske Spil. Julian Alaphilippe (Deceuninck-QuickStep) levede op til favoritværdigheden på 2. etape af Tour de France og vandt foran 22-årige Marc Hirschi (Team Sunweb) og Adam Yates (Mitchelton Scott). Det betyder også, at Alaphilippe er i den gule trøje – tilbage la maillot jaune, som han kørte 14 dage i ved sidste års Tour de France.\nPå 2. etape af ForhjulsTour sætter vi fokus på vanvittige Alaphilippe, unge Hirschi, den gule hær fra Jumbo Visma og bæstet fra Kolding, Kasper Asgreen. Vi diskuterer også om det bliver et deja-vu i Touren, hvor Alaphilippe kommer til at være i den gule trøje i mange dage. Og så var den store taber på 2. etape EF og Daniel Martínez, som mistede 3:38 til de andre klassementsfavoritter. Vi vender kort EF’s nedtur, hvorefter vi sætter fokus på morgendagens 3. etape. Alex Rasmussen har studeret afslutningen på Google Street View og kommer med sine forudsigelser for den ventede spurt i morgen.\n1. etape Nice - Nice - ForhjulsTour, Gul trøje til Kristoff, verdensbedste Mads P. & antiklimatisk stemning\nDenne etape er sponsoreret af Oddset fra Danske Spil. 1. etape af Tour de France blev overraskende vundet af norske Alexander Kristoff (UAE – Emirates, som slog vores verdensmester, Mads Pedersen (Trek Segafredo) i massespurten. Det var en dramatisk åbningsetape, hvor flere profilerede navne måtte en tur i den spejlglatte asfalt, heriblandt Pavel Sivakov (Team INEOS Grenadiers), Thibaut Pinot (FDJ) og Julian Alaphilippe (Deceuninck – QuickStep).\nPå første etape af ForhjulsTour snakker vi blandt andet om dagens højdepunkter: den glemte nordmand, verdensbedste Mads P. som sprinter og INEOS’ dyrebare 1. etape. Derudover kigger vi også frem mod morgendagens etape, hvor rytterne allerede skal hilse på store og lange bjerge.\n#6 Gruppettoen på Forhjulslir: Vi er tilbage\nGruppettoen på Forhjulslir er tilbage. Tilbage fra boks og dehydrering. Rasmus Byriel Iversen og Mathias Norsgaard Jørgensen er endelig tilbage i det professionelle cykelfelt efter 5-6 måneders coronapause. Der er gode røverhistorier fra svedturene i Byriels premiere i Tour de l’Ain, mens Norsgaard tabte 8 kilo sved i Gran Piemonte. Derudover beretter de også fra deres første cykelløb sammen som World Tour ryttere, nemlig søndagens DM i linjeløb. Der er som altid højt humør og ærlige holdninger på dagens etape af Gruppettoen på Forhjulslir.\nMedvirkende: Mathias Norsgaard (Movistar) & Rasmus Byriel Iversen (Lotto Soudal)\nDen store Tour de France optakt og DM-nedtakt\nDenne etape er sponsoreret af Oddset fra Danske Spil. Dagens etape er en af de længere, men også helt specielle. I dag kigger vi frem mod verdens største cykelløb, Tour de France, som starter på lørdag. Før vi starter på Tour optakten vender vi søndagens DM i linjeløb, hvor dagens hjælperyttere viften, Emil Vinjebo og Casper Folsach oplevede løbet fra to forskellige perspektiver, på cyklen og i servicevognen.\nDernæst starter Tour-snakken, hvor vi indleder med at gennemgå de største favoritter til den samlede sejr, hvor en længere snak om Team Ineos vs. Team Jumbo Visma danner en stor baggrund for den snak. Folsach og Vinjebo kommer ligeledes med deres bud på et podie og argumenterer for, hvorfor de netop tror på de tre ryttere. Derudover kigger vi selvfølgelig på de andre trøjer, den grønne pointtrøje, den prikkede bjergtrøje og den hvide ungdomstrøje. Til sidst laver vi også et dansker-tjek på de 8 danskere som officielt er blevet udtaget til Tour de France og Folsach og Vinjebo peger på den dansker, som har størst chance for en etapesejr.\nDM-optakt, Alex Rasmussen, Casper Folsach, Dramatiske Dauphiné & Flyvende Fuglsang\nDenne etape er sponsoreret af Oddset fra Danske Spil. På dagens etape sætter vi fokus på DM i linjeløb, som køres på søndag i Middelfart. 12 danske World Tour-ryttere står på startlisten, men spørgsmålet er om Pro Tour-holdene, UNO-X og Riwal kan true den forsvarende danmarksmester Michael Mørkøv og verdensmester Mads P? Og hvad med continentalrytterne og DCU-holdene, kan de true World Tour-rytterne og måske køre en medalje hjem? Det er nogle af de spørgsmål som Casper Folsach og Alex Rasmussen vil tage os igennem.\nDerudover snakker vi også om Jakob Fuglsangs flotte sejr i lørdags i Lombardiet Rundt, samt det dramatiske Dauphiné.\nMedvirkende: Alex Rasmussen, Casper Folsach og Anders Mielke\nEmil Vinjebo, Milano Sanremo, Polen Rundt, La Route d'Occitanie, Tour de l'Ain, Asbjørn Hellemose\nDenne etape er sponsoreret af Oddset fra Danske Spil. På dagens etape af Forhjulslir zoomer vi ind på de mange cykelløb, som vi bliver forkælet med for tiden. Denne etape er optaget lørdag aften den 8. august, så vi kigger på det magiske Milano Sanremo, som leverede en forrygende finale. Derudover kigger vi også på Polen Rundt og det forfærdelige styrt på 1. etape, hvor løbsarrangørerne og UCI får en justering med på vejen. Verdens bedste Mads P. og ustyrlige Remco Evenepoel får derimod medvindsføringer for deres flotte kørsel i det polske.\nEmil Vinjebo startede sæsonen i franske La Route d’Occitanie, hvor konkurrenterne på startlisten blandt andet hed Egan Bernal, Chris Froome og Thibaut Pinot. På trods af de store navne og hold til start, skræmte det ikke Emil og Riwal fra at køre cykelløb. Emil fortæller blandt andet, hvor han var på at vinde 2. etape. Han blev hentet 500 meter fra stregen af de jagende sprintere efter at have ligget i udbrud på hele etapen. Hør Emil fortælle ærligt om følelsen af at være så tæt på en sejr og en gul trøje, som kunne have været karriereændrende.\nTil sidst på etapen er der et interview med 21-årige Asbjørn Hellemose, som til daglig kører for et schweizisk U23 hold. Asbjørn flyttede til Italien i efteråret for at jagte drømmen om en professionel kontrakt. Sidst vi hørte fra Asbjørn var i slutningen af marts. Her befandt han sig i coronakaos i Italien, hvor han ikke måtte træne udenfor på landevejene. Her 5 måneder senere er cykelsæsonen startet op igen, og Asbjørn Hellemose har slået sit navn fast i U23-kategorien i Schweiz og Italien. Han vandt senest det schweiziske bjergmesterskab foran professionelle Simon Pellaud fra Androni Giocattoli. Hør Asbjørn fortælle om sit italienske eventyr, den store sejr foran Pellaud og om U23 Giroen, som er det store mål.\nMedvirkende: Emil Vinjebo, Asbjørn Hellemose og Anders Mielke\nOfficielt: Emma Norsgaard skifter til Movistar\nVi skal til at vænne os til 2 gange Norsgaard Jørgensen på det spanske storhold, Movistar. Emma Norsgaard Jørgensen skifter den 1. januar 2021 til Movistar, og bliver altså en del af det samme hold, hvor storebror Mathias kører.\nSom det første cykelmedie har Forhjulslir taget en snak med Emma om skiftet. Det er en meget glad Emma, som fra sin højdetræningslejr i Andorra fortæller om det store skifte. Movistars interesse for Emma stammer allerede tilbage fra december 2019, og ovenpå et forrygende forår i 2020 var forelskelsen fra Movistar kun blevet større. Derudover hører vi også Emmas tanker om, hvordan det bliver at være en del af det samme hold som storebror, Mathias. Der er også et lille interview med Mathias, som kalder det noget af det største at få lov til at køre på det samme hold som sin søster. Til sidst får vi Emmas målsætninger for efteråret, hvor hun har stor fokus på VM i enkeltstart.\nMedvirkende: Emma Norsgaard Jørgensen, Mathias Norsgaard Jørgensen og Anders Mielke\nPå dagens etape fortæller Mathias Norsgaard Jørgensen om sit længe ventede comeback og debut for Movistar. Den 5. december 2019 blev Mathias påkørt af en bil i spanske Girona. Han havde netop skrevet kontrakt med Movistar og drømmen som World Tour-rytter var en realitet. Styrtet kostede et dobbeltbenbrud, kompartmentsyndrom og smertefulde nerveskader. 242 dage senere, mandag den 3. august kørte han så sit første cykelløb for Movistar. Sit første cykelløb efter den voldsomme ulykke. Det blev en våd og hård fornøjelse i det italienske løb Gran Trittico Lombardo, men ikke desto mindre betød det meget for Mathias at være tilbage. “Tilbage på arbejde”, som han siger. Vi kigger også tilbage på hans genoptræning og de smertefulde stunder – hvad har han lært af forløbet? Og så fortæller han også om sine refleksioner over hele forløbet.\nTil sidst snakker vi om Strade Bianche, Wout Van Aert, vilde Remco og Mathias’ tidligere holdkammerater på Riwal, som i de sidste par dage har leverede store præstationer blandt flere World-Tour stjerner i det franske løb Route d’Occitanie.\nPå dagens etape sætter vi fokus på lørdagens Strade Bianche, som bliver det første løb på World-Touren efter coronapausen. Der er lagt op til fantastisk væddeløb, når verdensstjerner såsom; Sagan, Van Avermaet, Fuglsang, Van Aert, Van der Poel, Alaphilippe, Stybar og Pogacar mødes for første gang ovenpå 5-6 måneders løbspause – men hvad skal vi egentlig forvente på lørdag? Hvordan bliver det for rytterne at køre på grus i 37 graders varme? Og hvordan kan det være, at Strade Bianche er blevet så ikonisk på ganske få år? Det er bare nogle af de få spørgsmål, som Per Bausager og Mielke vil gennemgå under dagens etape.\nDen sidste tid af Hamburgers karriere kender de fleste måske ikke til. Her tilbringer han de sidste 5 år af karrieren på italienske hold, hvor han i 2002 blandt andet var med til at vinde Giro d’Italia med Paolo Savoldelli.\nPå tredje afsnit af TTT – Think, Talk & Train sætter vi fokus på kost og ernæring, som spiller en betydelig rolle for at kunne præstere på højt niveau. Etapens hovedfokus ligger på den plantebaserede kost, som er meget oppe i tiden, samt proteiner for udholdenhedsatleter.\nDr. Muskel kommer blandt andet til at gøre os klogere på plantebaseret kost: Hvilke gevinster giver mere grønt? Er det usundt at spise kød? Er der nogen positiv effekt ved at være veganer som professionel atlet? Er Netflix-dokumentarene, “The game changer” og “What the health” troværdige? Hvad er god protein kvalitet? Hvad er forskellen på animalsk og plantebaseret protein? Og hvad anbefaler Dr. Muskel af proteinindtag for en cykelrytter? Det er kun en række af de spørgsmål, som der bliver nørdet om på dagens etape.\nPå dagens etape får vi rejsen og historien om en af dansk cykelsports mest undervurderede cykelryttere gennem tiden. Jørgen Vagn Pedersen eller Spejderen som han også bliver kaldt kørte sit første Tour de France i 1985, hvor han vandt en etape. Året efter i 1986 var han med til at vinde Giroen med sin holdkaptajn, Roberto Visentini og et par måneder senere i Touren havnede Spejderen 5 dage i den gule trøje. Han ankom til det italienske Carrera hold efter flot kørsel i amatør/U23 løbet i Valle d’Aosta – men hvordan endte Spejderen på et af de mest historiske italienske hold og hvordan håndterede han ensomheden som eneste dansker?\nDagens korte etape er ikke er en del af 10’er.dk, så læn dig tilbage og nyd en ung og glad mand, som har fået sin drengedrøm opfyldt.\nPortræt: Jens Veggerby\nPå dagens etape af Forhjulslir får vi Jens Veggerbys rejse gennem cykelsporten. Han forelskede sig i cykelsporten som 7-årig, da han kom i ABC’s klubhus og lige siden har cykelsporten fyldt størstedelen af hans liv.\nVeggerby tager os blandt andet med tilbage til 1982, hvor han drager ned til italienske Lucca og kører for den italienske legende, Ivano Faninis amatørhold. Veggerby beskriver tilværelsen på det slidte, men meget familiære hotel i centrum af Lucca, hvor han tilbragte mange af årets dage. Vi får også historier om Veggerbys venskab til Cesare Cipollini, storebor til Mario Cipollini, hvor han hurtig bliver en del af familien-cipollini.\nVeggerbys rejse tager en interessant drejning, da han i 1986 ved VM i Colorado Springs skriver en 2-årig aftale med det amerikanske 7/11 hold. Veggerby tilbringer i alt 4 år på 7/11, hvilket han også beskriver som sin bedste tid som cykelrytter. Vi får anekdoter fra Giro d’italia 1988, hvor amerikanske 7/11 skriver sig ind i cykelhistorien. Derudover fortæller Veggerby også om hans tætte forhold til holdets kaptajn, Andy Hampsten, som han altid delte værelse med under løb.\nI 1990 tager Veggerbys rejse endnu en ny retning. Han skifter landevejen ud med banen og er i perioden 1990-1998 en international banestjerne. Det blev i alt til 125 6-dagsløb verden over. Heriblandt 4 sejre i det Københavnske 6-dagsløb, hvor han var en fast del af par nr. 7. Veggerby kommer også med en sjov anekdote fra Dortmunds 6-dagsløb, hvor han bliver parret sammen med en ung Erik Zabel. Udover et hav af 6-dagsløb blev det også til VM-guld i motor-pace på bane i 1993. I 1998 styrter Veggerby og får et kompliceret brud på skulderen, hvilket er med til at ende Veggerbys rejse i professionel cykelsport.\nMedvirkende: Jens Veggerby og Anders Mielke\nHistorien om, hvordan DCU undgik konkurs i 2015/2016\nDer har været meget negativ omtale om Danmarks Cykle Union de sidste par dage. DCU’s formand og bestyrelse er blandt andet blevet anklaget for nepotisme og magtmisbrug.\nPå dagens etape får du historien om Per Henrik Brasks tid som direktør i DCU i perioden oktober 2015 – ultimo september 2016. Brask tager os alle med bag kulissen i DCU, som var på randen af konkurs. Brask fortæller blandt andet om, hvordan formandskabet og bestyrelsen ikke ville erkende, at økonomien blødte, og at der var røde tal på bundlinjen. Brask oplevede sågar at blive grinet ud af bestyrelsen til et møde, fordi de ikke troede på den kritiske økonomi.\nUdover det økonomiske kaos, så kommer Brask med et par interessante historier fra OL i Rio 2016. To uger før OL, bliver banelandsholdets fantomdragt testet til at være 4 sekunder langsommere end briternes gamle. En margin på 4 sekunder ville koste 4 km. holdet medalje og af den grund besluttede DCU i samarbejde med Team Danmark at købe nogle hurtigere dragter, på trods af, at dragterne ikke var produceret af landsholdets oprindelige tøjsponsor. Den beslutning blev vital. Danmark havde nok ikke fået bronze, hvis de havde kørt med den oprindelige fantomdragt. På den anden side kom Brask og DCU i store problemer med tøjsponsor, Parentini.\nDerudover fortæller Brask også, hvordan DCU’s formand, Henrik Jess Jensen, prøvede at overtale ham til at spørge sportschef, Lars Bonde om at udtage Michael Valgren i stedet for Jakob Fuglsang eller Chris Anker Sørensen.\nTil sidst kommenterer Brask på de seneste dages mudderkastning og historier i medierne om magtmisbrug og nepotisme i toppen af DCU.\nMedvirkende: Per Henrik Brask og Anders Mielke\n#5 Gruppettoen på Forhjulslir: På genhør\nMathias Norsgaard og Rasmus Byriel tager sig endnu en samtale om, hvad der sker i cykelsporten pt. Byriel er flyttet til de jyske alper i Vejle, og i den sammenhæng ønsker Gruppettoen et dansk World Tour løb, som de mener ville kunne byde Amstel Gold Race og andre af de kupperede semi-klassikere op til dans. Derudover diskuterer de igen cykelsportens forretningsmodel, hvor de ønsker individuelle rygnumre til hver rytter på holdene. Undervejs kommer der også røverhistorier fra deres korte visit til Sjælland, hvor de på Molslinjen mødte to halvberusede danske cykelkanoner, som delte ud af minderne på landevejen. Norsgaards ben er i bedring og derfor drager han nu til spanske Girona, hvorfor der måske kan gå lidt tid før Gruppettoen ruller igen – men når den ruller igen, er det forhåbentligt med historier fra cykelløb på landevejen og IKKE Zwift.\nPortræt: Jesper Skibby\nPå dagens etape af Forhjulslir får vi Jesper Skibbys rejse gennem cykelsporten, som strækker sig fra slut 1970’erne til 7. etape af Tour de France i år 2000. 14 år som professionel, der blandt andet bød på etapesejre i Giro d’Italia, Tour de France og Vuelta a España, noget som ingen anden dansk cykelrytter har gjort siden. Skibby fortæller om sine store sejre i de tre Grand Tours samt sammenholdet på stjernemandskabet, TVM, hvor sportsdirektør, Cees Priem spillede en faderfigur for ham gennem de 9 år på holdet.\nMads Pedersen & Jakob Egholm, Danmark Rundt, Cykelquiz\nPå dagens etape af Forhjulslir fortæller Gø & Gokke fra Holbæk, verdensmester Mads Pedersen og Jakob Egholm om deres tur Danmark Rundt. Fra den 27. maj til den 31. maj kørte de i alt 1.200 km., hvoraf 600 km. var i stiv modvind. Egholm og Mads P. giver et par gode røverhistorier fra rundturen i Danmark samt hvorfor og hvordan de kom på ideen. Derudover hører vi også lidt om deres planer for resten af sæsonen og til sidst på etapen slutter vi af med en cykelquiz. Hiv gerne kuglepennen frem undervejs i quizzen og se om du kan score flere point end Egholm og Mads P.\nMedvirkende: Mads Pedersen, Jakob Egholm og Anders Mielke\nPortræt: Søren Lilholt\nI 1986 skriver Søren sin første professionelle kontrakt med franske, Systeme U, hvor holdkaptajnen hed Laurent Fignon. Det var Søren ligeglad med – han skulle køre sin egen chance, og i Luxembourg Rundt i 1987 kører han i gul trøje hele løbet igennem, mens holdkaptajn Fignon og resten af holdkammeraterne kører imod ham.\nDerudover fortæller Søren også om historier fra Tour de France, hvor han i 1988 og 1989 kommer i den grønne pointtrøje – noget som ingen anden dansker har formået. Videre til 1990, hvor Søren genfortæller sejren i den belgiske brostensklassiker, E3 Harelbeke.\n#4 Gruppettoen på Forhjulslir: Ferie Fra Vores Ferie\nSå er det blevet fredag og Gruppettoen på Forhjulslir ruller afsted igen. Denne gang inviterer Norsgaard & Byriel lytterne med ind på gruppettoen i sommerhus. Der er som altid lovet højt humør og ærlige holdninger. Gruppettoen kommer blandt andet med historier fra deres miniferie i sommerhus: Norsgaard er træt af World-Tour holdenes PR-strategi, Byriel afviser lukning af Lotto, der bliver zoomet ind på Brian Nyggards nye bog, PostNord Danmark rundt kan ikke sammenlignes med Tour de France, og så opfordrer Gruppettoen til flere vink og hilsener mellem de danske cykelryttere på landevejene.\nTil sidst, hvil i fred til Norsgaards farfar, Axel Jørgensen som desværre tabte kampen til kræft. 19. maj 1954 – 21. maj 2020.\nMedvirkende: Mathias Norsgaard Jørgensen (Movistar) og Rasmus Byriel Iversen (Lotto Soudal)\n#2 TTT: Træning, Fokus på træningsplanlægning, Periodisering\nPå anden del af TTT – Think, Talk & Train – snakker vi om træning med fokus på periodisering. Magnus Bak Klaris har nok en gang inviteret et par kvikke personer fra sit netværk til en snak om, hvordan cykelryttere kan optimere sin træning.\nThomas Bonne er en af Danmarks mest anerkendte trænere i dansk cykelsport og arbejder med periodisering, når han rådgiver og træner sine atleter. Professionel cykelrytter, Andreas Kron, bliver til hverdag trænet af Bonne, så etapens case bliver med Kron i fokus. Vi får blandt andet et unikt indblik i deres træner/rytter forhold, samt anvendelsen af periodisering i praksis. Derudover kommer Kron og Bonne også med enkelte eksempler, hvorpå de har omlagt Krons træning, hvilket har haft en positiv effekt. Til sidst runder vi af med generelle træningsanbefalinger til lytterne, som kan tages med hjem og bruges i praktisk.\nMedvirkende: Thomas Bonne, Andreas Kron, Magnus Bak Klaris og Anders Mielke\nThomas Sørensen har kastet sin kærlighed over cykelsporten\nThomas Sørensen står noteret for 101 landskampe for det danske fodboldlandshold og 362 kampe i den engelske Premier League. Thomas kastede sig ud i et vildt cykelprojekt tværs over Amerika i 2015, mens han stadig var på kontrakt i engelske Stoke. Efter karrierestoppet i 2017 har han dog byttet målmandshandskerne og fodboldstøvlerne ud med klikpedaler og watmåler. Træningen og seriøsiteten inden for cyklingen er dog steget gradvist siden, og målet i 2021 er at kvalificere sig til VM i Gran Fondo.\nPå dagens etape af Forhjulslir får vi hele Thomas Sørensen vej ind i cykelsporten, samt historier fra cykellivet i sportsgale Melbourne. Derudover fortæller han om Tour Down Under som han hvert år overværer, hvor han i år blandt andet fik sig en træningstur med Michael Mørkøv og Deceuninck Quick-Step. Til sidst runder vi også cykling vs. fodbold. På hvilke parametre halter cykelsporten efter fodbolden, og hvad kan cykling som fodbold ikke kan?\nMedvirkende: Thomas Sørensen og Anders Mielke\nNiklas Larsens vej tilbage fra skadeshelvede\nDet er længe siden, at man har hørt fra Niklas Larsen, og det er med god grund. I slutningen af august i 2019 vandt han Post Nord Danmark Rundt og var på alle danske cykelfans læber. Vejen var banet mod U23 VM på landevej, hvor Niklas var en af de helt store favoritter. Desværre blev Niklas ramt af en skade i ballen, som han egentlig var klar over var gal, men kørte videre med smerterne, da VM var i sigtekornet.\nEfter et par måneders genoptræning var Niklas næsten tilbage igen, og smerterne var stort set forsvundet i ballen. Under ColoQuicks afslutningsfest skete der dog det værst tænkelige. Niklas brækkede anklen midt på dansegulvet, og meldingen fra lægerne var hård; operation og 4 uger uden at støtte på foden. Niklas var ulykkelig. Operationen var i midten af november måned, og Niklas kunne dermed vinke farvel til VM på bane i marts måned – et VM som han så på sofaen, mens han så sine bedste venner blive verdensmestre.\nNiklas har siden operationen haft et mål for øje, OL. Et OL, som nu er blevet udskudt til 2021.\nPå dagens etape får vi Niklas’ stærke historie. Hvordan håndterede han den vanskelige situation? Var han tæt på at kaste håndklædet i ringen undervejs? Og er Niklas i virkeligheden lykkelig over udskydelsen af OL? Det er en række af de spørgsmål og historier, som Niklas fortæller på dagens etape af din podcast om cykling og kun cykling.\nMedvirkende: Niklas Larsen (UNO-X) og Anders Mielke\n#3 Gruppettoen på Forhjulslir: Price special\nI den tredje udgave af Gruppettoen på Forhjulslir får Norsgaard og Byriel besøg i gruppettoen af deres gode ven, Johan Price-Pejtersen. Price blev i 2019 U23 europamester i enkeltstart, hvor han også var fast makker med Norsgaard i gruppettoen under ungdommens Tour de France, Tour de l’Avenir. De tre kammerater i gruppettoen kan ikke køre løb grundet corona, så derfor kigger de tilbage på sidste sæson, hvor Price blandt andet blev verdenskendt efter sit voldsomme styrt i vandpytten ved U23 VM enkeltstarten i Yorkshire.\nDerudover finder vi også ud af om Price lever op til DCU’s kriterier for at være et talent – nogle kriterier som Byriel har fundet frem fra et gammelt power point show fra en U19 landsholdssamling i 2015.\nMedvirkende: Johan Price Pejtersen (ColoQuick), Mathias Norsgaard Jørgensen (Movistar) og Rasmus Byriel Iversen (Lotto Soudal)\nGiro d'Italia er verdens smukkeste cykelløb, basta!\nPå dagens etape sætter vi fokus på verdens smukkeste cykelløb. Det cykelløb som vi alle sammen kommer til at savne i maj måned, nemlig Giro d’Italia. Per Bausager og Alex Rasmussen har samlet kørt 6 Giro’s og de har begge to været med til at vinde løbet samlet med deres kaptajn, Per i 1981 med Giovanni Battaglin og Alex i 2012 med Ryder Hesjedal.\nDagens etape er spækket med anekdoter og røverhistorier fra Pers og Alex’ oplevelser med Giroen. Lige fra Pers første Giro-start i 1977, hvor han som 20-årig neoprof var betaget af superstjernerne; Roger de Vlaeminck, Francesco Moser og Freddy Maertens, og videre til 2012, da Giroen startede i Herning, som Alex kalder sin største oplevelse som professionel cykelrytter på landevejen. Der er garanteret højt humør og gode grin på dagens etape, men også enkelte seriøse øjeblikke. Giroen er godt nok smuk og fantastisk, men den har også knust drømme og kostet liv.\nMedvirkende: Per Bausager, Alex Rasmussen og Anders Mielke\n#1 TTT: Sportspsykologi\nI dag introducerer vi en ny form for etape her på Forhjulslir. TTT – Think, Talk and Train. Det er et nyt initiativ som træner og tidligere cykelrytter, Magnus Bak Klaris fra Power Perfection fører an her på viften. Tanken bag TTT er at give de mange cykelinteresserede danskere en podcast, som er træningsrelateret. Det er ikke et format, som vil udkomme hver uge, men en gang i mellem vil Magnus invitere forskellige eksperter ind til en snak om, hvordan deres arbejde og viden kan oversættes og bruges af andre cykelentusiaster.\nI den første udgave af TTT sætter vi fokus på sportspsykologi, og de mentale aspekter af en toppræstation inden for cykelsporten. Gæsterne på dagens vifte er sportspsykolog og coach, Troels Thorsteinsson og Thomas Rald Kaspersen, som til daglig kører i den danske A-klasse for BHS Pl-Beton Bornholm. Vi hører blandt andet om, hvordan Thomas bruger en række værktøjer fra sportspsykologien i praksis, såsom bevidstgørelse af værdier og mindfulness træning. Vi kan heller ikke undgå at spørge ind til coronakrisen, fordi hvor svært er det at rådgive som sportspsykolog i denne besynderlige situation, og hvordan håndterer man situationen bedst mulig som cykelrytter?\nMedvirkende: Troels Thorsteinsson, Thomas Rald Kaspersen, Magnus Bak Klaris og Anders Mielke\nJohan Price-Pejtersen, Træningslejr med QuickStep, U23 talent, Coronakrise, Drømmen om VM-guld\nIndtil nu er der blevet sat fokus på, hvordan World-Tour rytterne håndterer coronakrisen, men på dagens etape skal det handle om, hvordan man som ungt dansk U23 talent håndterer den vanskellige situation. Johan Price-Pejtersen bragede igennem på enkeltstaterne i 2019 og vandt blandt andet guld ved EM i U23 enkeltstart. Vintertræningen var gået som den skulle og Johan var endda også blevet inviteret med på træningslejr i Spanien sammen med verdens mest vindende cykelhold, Deceunick QuickStep. 2020 sæsonen kunne bare komme an, men faktisk er den slet ikke begyndt endnu. Den danske continentalscene nåede aldrig at debutere 2020 sæsonen før corona-pandemien lammede cykelsporten. Spørgsmålet er så, hvordan man som ungt dansk cykeltalent formår at holde motivationen oppe i denne besynderlige tid? Hvordan ser udsigterne ud for U23 løb? Og hvad kan coronakrisen betyde for dansk talentudvikling? Det er en række af de tematikker, som vi berører på dagens etape, hvor Johan også fortæller om drømmen om VM-guld i U23 enkeltstart til september.\n#2 Gruppettoen på Forhjulslir: Karantænestatus P.T.\nGruppettoen tager endnu en gang pulsen på den efterhånden amputerede cykelsport. Byriel er blevet bjergged i den virtuelle cykelverden, men har Alex Dowsett ret, når han siger, at e-cykling er lige så hårdt som en timerekord? Norsgaard benægter at være @trollcyclist på Instagram, men han indrømmer dog, at han er blevet lagt for had af enkelte feminister grundet et mandschauvinistisk opslag, hvor han har en uheldig hovedrolle. Hvad mener Gruppettoen om Froome vs. Quintana? Og hvad er Gruppettoens holdning til den manglende information til de kvindelige professionelle cykelryttere?\nSelvom der endnu en gang er skygge på Byriels terrasse i Ceres Byen, stopper det ikke Gruppettoen i at holde humøret højt og spytte ærlige holdninger ud.\nMikkel Bjerg, Coronakrisen, Ny løbskalender, Debuten på WorldTouren, Drømmen om timerekorden\nPå dagens etape af Forhjulslir gæster U23 verdensmester i enkeltstart, Mikkel Bjerg, viften. Mikkel fortæller blandt andet om sin flugt hjem til Danmark og de frie landeveje fra hometrainerhelvede i Andorra og Spanien. Derudover beretter Mikkel om sin WorldTour debut – har det levet op til forventningerne, og hvordan er det mon at være holdkammerater med Alexander Kristoff?\nUCI har netop udgivet en ny løbskalender for resten af 2020, men er den realistisk? Hvis den holder stik kan Mikkel Bjerg næsten ikke undgå en Grand Tour debut, men hovedmålet for resten af 2020 sæsonen ligger i september måned med EM og VM i enkeltstart. Vi vender også timerekorden, som er blevet lagt lidt på is grundet corona, men Mikkel afviser ikke et nyt forsøg sidst på sæsonen.\nPortræt: Jack Arvid Olsen\nPå dagens etape skal vi tilbage i tiden. Tilbage til dengang, hvor ingen havde hørt om coronakrisen. I dag skal vi høre historien om en af Danmarks gamle væddeløbere, nemlig Jack Arvid Olsen. Rejsen begyndte på Amager i 70’erne, hvor Jack blev forelsket i cykelsporten. Jacks far hjalp A-rytterne i Amager Cykle Ring med klamper og pedaler, hvilket betød, at Jack kom helt tæt på heltene fra bardomsklubben. Fortællingen går videre til junior og amatørklassen, hvor Jack var blandt Danmarks bedste. Han dominerede den danske elite og vandt flere afdelinger i Tuborg Cuppen (daværende Post Cup). Succesen tog ham videre til et fransk amatørhold, hvor han i 1986 vandt amatørudgaven af Paris Tours. Sejrene og succesen på den franske amatørscene gav Jack en kontrakt på det belgiske hold, Hitachi, hvor holdkammeraterne lige pludselig hed, Roger de Vlaeminck og Claude Criquielion. Det professionelle liv som cykelrytter var ikke en dans på roser, og det oplevede Jack på egen krop. Det var den vilde vesten i Belgien, hvor der sjældent var styr på noget. Den ene dag kunne han træne 250 km. med sin faste træningsmakker, Greg Lemond, og samme aften ville holdet tvinge ham til et fransk etapeløb dagen efter. Derudover fortæller Jack også ærligt om dopingkulturen, som han tog kraftig afstand fra – en beslutning, som blandt andet var medvirkende til, at han stoppede som professionel cykelrytter i Belgien allerede 3 år efter den første kontrakt. Til sidst på rejsen fortæller Jack også om sit comeback i den danske A-klasse som 40 årig i 2004, samt hvordan en vegansk og sund levestil har fået ham på rette vej.\nMedvirkende: Jack Arvid Olsen og Anders Mielke\n#1 Gruppettoen på Forhjulslir: Starten\nI dag præstenteres en ny gren af Forhjulslir, “Gruppettoen på Forhjulslir”. De to kammerater, Mathias Norsgaard Jørgensen (Movistar) og Rasmus Byriel Iversen (Lotto Soudal) vil ligesom i en rigtig gruppetto ‘samle op’. Gruppettoen på Forhjulslir er en samtale mellem to professionelle WorldTour-ryttere om de seneste rygter og røverhistorier i cykelsporten, hvor højt humør og ærlige diskussioner er vigtigere end en god FTP.\nFokus på Movistar, Mathias Norsgaard Jørgensen\nPå dagens etape af Forhjulslir zoomer vi ind på det traditionsrige spanske WorldTour-hold, Movistar, som har været en betydelig faktor i professionel cykelsport siden 1980. I den nye dokumentarserie på Netflix, “El día menos pensado” (Den mindst ventede dag), får man et unikt indblik i Movistars 2019 sæson. Man kommer helt tæt på opturene, men i særdeleshed også nedturene. Det er professionelle cykelryttere og sportsdirektører, som ikke er bange for at vise følelser og kant.\nI 2020 er danske Mathias Norsgaard Jørgensen på kontrakt hos Movistar. Vi diskuterer og perspektiverer en række af de dramatiske og bemærkelsesværdige episoder i dokumentarserien. Derudover er det også interessant at høre Mathias’ perspektiver som rytter på holdet i 2020. Han har mødt mange af sine nye holdkammerater, men i dokumentaren får han et bedre billede af Valverde, Soler og en række af sportsdirektørerne.\nMedvirkende: Mathias Norsgaard og Anders Mielke\nZwift og E-cykling, Alex Rasmussen og Klaus Møller\nDer er ikke mange positive historier og nyheder for tiden under coronakrisen. I Danmark må man stadig gerne cykle på landevejene, men det er ikke tilfældet for de sydeuropæiske lande; Italien, Spanien og Frankrig, hvor der er strengt udgangsforbud. Det har derfor tvunget mange af de professionelle cykelryttere ind i stuen og op på hometraineren og ud på de virtuelle landeveje i e-cykling-verdenen. E-cykling er altså i disse mørke tider blevet en lysende hjælp for mange af de proffer, som er indespærrede hjemme i stuerne. Netop e-cykling bliver vores hovedfokus på dagens etape, hvor vi hovedsageligt vil fokusere på den mest populære platform, nemlig Zwift. Til at gøre os alle klogere på e-cykling og Zwift har Anders Mielke fået besøg på viften af tidl. World Tour-rytter og ambassadør for Zwift i Skandinavien, Alex Rasmussen, samt Klaus Møller, som til daglig kører i A-klassen på Zwift for Danish Bike Riders og kommenterer og streamer en masse Zwiftløb. Vi gennemgår en række interessante emner som blandt andet; community-fællesskabet på Zwift, danskernes niveau internationalt, frygten for snyd på Zwift, OL i Zwift 2028 og meget mere andet lir om e-cykling.\nMedvirkende: Alex Rasmussen, Klaus Møller og Anders Mielke\nCasper Pedersen (Sunweb), Oscar Bjørn-Rosager, ProOwnedCycling, Historier fra samarbejdet med diverse WorldTour-hold\nPå dagens etape af Forhjulslir er Casper Pedersen fra Team Sunweb og adm. direktør i ProOwnedCycling Oscar Bjørn Rosager med på viften. Hjemme på børneværelset i Ballerup, tilbage i 2015, fik de to cykelryttere Casper Pedersen og Oscar Bjørn-Rosager en idé. Hvert eneste år aflægger professionelle cykelryttere cykeltøj, som de ikke længere bruger grundet udskiftning af sponsorer. Derfor ønskede de to 18-årige drenge at give danske motionister og fans muligheden for at få fat i dette unikke cykeltøj, uden at det kostede en formue. På dagens etape kommer du med bag om rejsen på ProOwnedCycling, hvor de gik fra at sælge Casper Pedersens aflagte cykeltøj til at sælge spritnyt cykeltøj og udstyr fra bl.a. Team Sky, Mitchelton Scott og AG2R. Etapens hovedfokus ligger ikke i selve virksomheden, men giver snarere lytterne et indblik i de møder og bekendtskaber Oscar gennem sit samarbejde med diverse WorldTour-hold.\nDerudover kan vi ikke undgå at snakke lidt om corona, hvor Casper blandt andet fortæller om hans rejse hjem til Danmark fra Girona (Spanien). En hyggelig grillaften med Michael Carbel og Niklas Eg på den solrige terrasse i Girona, endte ud i en travl flugt hjem til Danmark med en lille rødvinsbrandert.\nMedvirkende: Casper Pedersen (Team Sunweb), Oscar Bjørn-Rosager (ProOwnedCycling) og Anders Mielke\nCoronakrisen set fra tre forskellige cykelryttere; Christopher Juul-Jensen, Mathias Norsgaard Jørgensen, Asbjørn Hellemose\nPå dagens etape af Forhjulslir hører vi om coronakrisen set fra tre forskellige cykelrytteres perspektiv.\nChristopher Juul-Jensen fra Mitchelton-Scott har forvandlet stuen hjemme i Københavner-lejligheden til et Zwift rum. Her kører han hver dag sammen med sine holdkammerater i den virtuelle cykelverden, selvom han egentlig i princippet godt må cykle på de danske landeveje. Udover Zwift, fortæller Chris også, hvordan han håber og regner med, at cykelsæsonen kommer til at se ud for resten af 2020.\nI interviewet med Mathias Norsgaard Jørgensen fra Movistar dykker vi ned i en række af de tematikker som der i disse dage bliver diskuteret i cykelsporten. Bør man træne hjemme på hometraineren, selvom man egentlig godt må cykle på landevejene? Mathias’ holdning er meget klar. Som professionel cykelrytter og repræsentant for sporten, bør man gå forrest og blive indenfor på hometraineren. Til sidst i interviewet hører vi også om Mathias’ genoptræning, som har mødt et lille bump på vejen i form af nogle bøjede skruer i benet.\nMens Chris Juul og Mathias Norsgaard udlever drømmen som World-Tour ryttere, så jagter det unge danske cykeltalent, Asbjørn Hellemose den samme drøm. Den jagter han i Orkanens Øje, nemlig Norditalien. Men hvordan er det mon som ung dansk cykeltalent pt i Norditalien? Frygter man corona? Kan man træne? Hvordan foregår hverdagen? Og er familien hjemme i Danmark bekymret?\nMedvirkende: Christopher Juul-Jensen, Mathias Norsgaard Jørgensen, Asbjørn Hellemose og Anders Mielke\nI anledningen af coronavirussen og lockdown har Forhjulslir valgt at lave en stor cykelquiz. Dagens etape er en cykelquiz mellem den professionelle cykelrytter mod den gale sofaseer. Hvem er bedst? Ham som er professionel i sporten eller ham, som er professionel bag skærmen og på sofaen. Anders Mielke har hamstret alt data fra ProCyclingStats og lavet en kæmpe cykelquiz. Du som lytter kan også gætte med undervejs, og se om du er bedre end gæsterne på viften. Nyd en masse cykelsnak, hvor vi flere gange undervejs får nostalgiske minder fra cykelhistorien.\nMedvirkende: Emil Vinjebo (professionel cykelrytter), Noah Austin (cykelfan) og Anders Mielke (vært)\nHvordan påvirker coronasituationen en dansk professionel cykelrytter? Fokus på Paris Nice og Emil Vinjebos sæsonstart\nPå dagens etape af Forhjulslir indleder vi med at sætte fokus på coronasituationen set fra cykelsportens perspektiv. Hvor mange cykelløb er nu aflyst? Hvordan påvirker coronasituationen en dansk professionel cykelrytter? Er foråret ødelagt? Det er nogle af de spørgsmål, som vi kigger på i starten af dagens etape.\nDerudover hører vi også om Emil Vinjebos sæsonstart, som blandt andet har budt på køretur af Nairo Quintana og en masse væddeløb rundt omkring i Europa. Til sidst tager vi også pulsen på Paris-Nice og kommenterer lidt på det fremragende cykelløb nogle af verdens bedste cykelryttere har leveret til os. Det store spørgsmål er dog om løbet i virkeligheden ikke skulle have været aflyst?\nDen Belgiske Åbningsweekend, Kasper Asgreen, Søren Kragh Andersen, Emma Norsgaard, Uheldige Mikkel Honoré\nPå denne etape af Forhjulslir kommer vi helt tæt på sidste weekends flotte danske præstationer på landevejen og brostenene. Der er i alt fire interviews på dagens etape. Hør først fra Søren Kragh Andersen fra Team Sunweb, som tog fusen på mange og kørte en suveræn flot 3. plads hjem i Omloop Het Nieuwsblad. Søren fortæller blandt andet om, hvordan han åd sig selv for at komme med over Muren i finalen. Dernæst fortæller han sin mening om Gianni Moscons svinestreg og om den gode stemning, der er på Team Sunweb for tiden.\nDet var ikke kun de danske herrer, som imponerede i åbningsweekenden. Emma Norsgaard Jørgensen – Athlete fra Bigla Pro Cycling fortæller om sin 3. plads i Omloop Het Hageland, hvor hun kun blev slået af etablerede sprintersjerner; Lorena Wiebes og Martina Bartistella. Derudover hører vi også om hendes flotte sæsonstart, som blandt har budt på en sejr på 1. etape af Volta a Valenciana.\nKasper Asgreen kørte fra alt og alle i søndags og vandt Kuurne-Brussels-Kuurne. Interviewet med Asgreen er optaget mandag, dagen efter den store sejr i Kuurne. Hør blandt andet Asgreen fortælle om de sidste 5 km. hvor han flere gange undervejs tænkte tilbage på holdkammerat Bob Jungels store nummer fra 2019 i Kuurne.\nMikkel F. Honoré fra Deceuninck Quickstep styrtede desværre i det franske løb, Drome Classic, og brækkede ryggen tre steder. I dette interview hører vi om status på Mikkels ryg, og hvor længe det holder ham fra cyklen. Derudover fortæller Mikkel også om den kæmpe oplevelse det var at køre Tour Colombia, og hvordan situationen er i Schweiz lige udenfor Norditalien i forbindelse med coronavirussen.\nMedvirkende: Kasper Asgreen, Søren Kragh Andersen, Emma Norsgaard Jørgensen, Mikkel Honoré og Anders Mielke\nJakob Egholm, Mathias Larsen, Frederik Rodenberg om VM-guldet, Coronavirus har ramt World-Touren, Jonas Gregaard karantæneramt i Abu Dhabi, Dansk Kaffe Festival\nMathias Larsen fra Kometa Xstra Cycling Team og Jakob Egholm fra Hagens Berman Axeon er dagens hjælperyttere på viften. Hør blandt andet om Mathias’ skifte til Kometa-holdet, hvor hans nye managers hedder, Alberto Contador og Ivan Basso.\nJakob Egholms træningsruter går tit forbi Munkholmbroen, lidt udenfor Holbæk, men på hans netop overståede træningslejr i Californien og San Fransisco, var Munkholmbroen skiftet ud med Golden Gate Bridge. Det var første samling blandt Axeon-holdet for 2020 sæsonen. Egholm fortæller også, at den kvindelige verdensmester i enkeltstart, Chloe Dygert, kørte med et par træningsture, hvor hun fik givet et par af de unge U23 ryttere en justering.\nUndervejs på etapen er der et interview med Frederik Rodenberg Madsen, som fortæller om 4 km. holdets historiske VM-guld. Derudover hører vi også fra Jonas Gregaard (Astana), som pt. er karantæneramt på et hotel i Abu Dhabi på grund af coronavirussen, som har ramt UAE Tour.\nDagens etape er optaget fredag den 28. februar i Marketenderiet til Dansk Kaffe Festival 2020. Tak til SCA Danmark for at invitere Forhjulslir med ind til festivalen.\nMedvirkende: Jakob Egholm, Mathias Larsen, Frederik Rodenberg Madsen (telefoninterview), Jonas Gregaard (telefoninterview) og Anders Mielke\nOptakt til Omloop Het Nieuwsblad , Kuurne, Remco, Fuglsang, Mads P\nPå dagens etape sætter vi fokus på den belgiske åbningsweekend med Omloop, som ifølge Bausager er det første rigtige væddeløb i kalenderen. Åbningsweekendsstemningen er i top med smagen af citronmåne fra Gevninge Bageren og skummen fra en belgisk øl, mens Bausager argumenterer for, hvorfor han stadig er gammelmandsstædig og kalder løbet for Het Volk.\nVi ringer også verdensmester Mads Pedersen op og hører ham om hans forventninger til løbet. Noget tyder på, at Mads’ drømme i iltteltet om danskervejr og sidevind i weekenden ser ud til at holde stik, da vejrudsigten byder på vind og regn. Derudover snakker vi også om de hotteste navne i cykling for tiden, blandt andre Remco Evenepoel, Jakob Fuglsang og Nairo Quintana.\nMedvirkende: Per Bausager, Mads Pedersen (telefoninterview) og Anders Mielke\nAndreas Stokbro, NTT Pro Cycling, Samarbejdet med Bjarne Riis og Lars Michaelsen, Sæsonstarten\nDagens mand på viften er Andreas Stokbro fra NTT Pro Cycling. På dagens etape fortæller Stokbro blandt andet om det store skifte til World Touren, hvor holdkammeraterne nu hedder, Michael Valgren, Roman Kreuziger og Edvald Boasson Hagen. Derudover hører vi selvfølgelig også, hvordan man som ung dansk cykeltalent ser frem til at arbejde sammen med Bjarne Riis. NTT er jo gået hen og blevet en mindre danskerkoloni, og særligt samarbejdet med Lars Michaelsen har betydet meget for Stokbro. Til sidst runder vi sæsonstarten i det franske, hvor NTT og Stokbro kom godt fra start.\nMedvirkende: Andreas Stokbro og Anders Mielke\nOptakt til Bane-VM, Lasse Norman Hansen, Frederik Rodenberg Madsen, Julius Johansen, Rasmus Lund Pedersen, Vejen til Tokyo #158DageTilOL #Del4\nDette er fjerde del af Forhjulslirs podcastserie om det danske banelandsholds vej til OL i Tokyo 2020. I den fjerde del af “Vejen til Tokyo” sætter vi fokus på bane-VM, som køres den 26. februar til den 1. marts i Berlin. Den danske guldfirer, Lasse Norman Hansen, Frederik Rodenberg Madsen, Rasmus Lund Pedersen og Julius Johansen tager os med bag forberedelserne til VM, hvor den fire uger lange træningslejr i Sydafrika blandt andet har givet en god VM-form, en lettere vægt og nye frisurer. Drømmen er selvfølgelig VM-guld og regnbuetrøjer, men danskerne melder også klart ud, at VM er sidste chance for at eksperimentere med nye tiltag før det altoverskyggende mål, OL. Til sidst kigger vi på Danmarks konkurrenter i holdløbet, samt parløb og omnium for både herrerne og damerne.\nMedvirkende: Lasse Norman Hansen, Frederik Rodenberg Madsen, Rasmus Lund Pedersen, Julius Johansen og Anders Mielke\nHar du lyst til at støtte Forhjulslir med et frivilligt beløb, så har du nu muligheden via “10’er”:\nPå dagens etape tager den danske Riwal-trio, Emil Vinjebo, Tobias Mørch Kongstad og Rasmus Bøgh Walin os med bag kulissen på deres netop overstået træningslejr i spanske Altea. Hør blandt andet om Blaudzuns “small toys”, cykelløb på Col de Rates og de nye ryttere i truppen. Derudover fortæller Bøgh Walin og Kongstad om det netop overståede 3-dagesløb, hvor de fik en justering eller to af et par juniorer. Vi knytter også et par kommentarer til Saudi Tour, hvor holdkammerat, Andreas Kron og Riwal imponerede med hvid ungdomstrøje og sejr i holdkonkurrencen. Til sidst kigger vi frem i mod Vinjebo og Kongstads sæsonstart på landevejen, hvor Trofeo Laigueglia og Vuelta de Murcia står for døren.\nDagens etape er på godt og ondt en smuk historie om livet som professionel cykelrytter i 1970-80’erne. Bausager nød stor succes på det italienske hold, Inoxpran, hvor han blandt andet hjalp Giovanni Battaglin med at vinde Giro d’Italia og Vuelta España i 1981, men cykelsporten var på dette tidspunkt også ‘det vilde vesten’, hvor rytteren tit blev snydt.\nPå dagens etape af Forhjulslir kigger vi på det netop overståede Tour Down Under, hvor Richie Porte blandt andet fik vist Vinjebo, at han ikke er færdig. Derudover kigger vi på det ‘loco’, Vuelta a San Juan, hvor sikkerheden i løbet får en masse justeringer. Remco Evenepoel buldrer videre i 2020 og ser ud til at løbe med den samlede sejr i San Juan, hvis han altså kan slå H40 rytteren, Óscar Sevilla i bjergene. Til sidst gennemgår vi nogle forskellige historier og tematikker i cykelsporten som f.eks.: Mitchelton Scotts træningslejr, Annemiek Van Vleuten, Formel 1, wattmålere under cykelløb og påkørsler af cykelryttere.\nUdover at være praktisk gris på Sunweb, så var Jon Timotej også manden bag verdensmesterens diamanter i benene søndag den 29. september 2019. Han var faktisk den første person til at omfavne vores verdensmester efter målstregen. Jon fortæller, hvordan det var at opleve “Miraklet i Yorkshire” på forreste parket som soigneur. Derudover hører vi også lidt om Jons arbejde som osteopat og hvordan en osteopat behandler cykelryttere.\nDet kørte som en smurt kæde for Mathias Norsgaard Jørgensen. Drengedrømmen var gået i opfyldelse. Han havde skrevet en 2-årig kontrakt med World-Tour holdet, Movistar, og efter planen skulle debuten i den lyseblå trikot komme i slutningen af januar under Tour Down Under. Den 5. december bliver denne plan spoleret af en spansk bilist, som kører frontalt ind i Mathias. Han flyver over kølerhjelmen og smadrer benet ind i en lygtepæl. Mathias brækker skinnebenet. På dagens livsbekræftende etape af Forhjulslir fortæller Mathias ærligt og åbent om sin historie – fra smertehelvede på sygehuset til succesoplevelserne undervejs i genoptræningen.\nDette er tredje del af Forhjulslirs podcastserie om det danske banelandsholds vej til OL i Tokyo 2020. I den tredje del af “Vejen til Tokyo” kommer du til at lære 4 km-holdets starter, muskelbundt og DJ bedre at kende, nemlig Rasmus Lund Pedersen.\nVi hører blandt andet om Lunds ‘første gang’ på en banecykel, det vilde efterår med EM guld og 2x World Cup guld, samt den kommende træningslejr i Sydafrika, som bruges til forberedelse frem mod VM i Berlin i slutningen af februar. Derudover fortæller Lund om den specielle holdfølelse, der er på banelandsholdet og sammenligner den lidt med positiv hooliganisme. Til sidst kommer vi ind på det hårde arbejde mod OL og drømmen om VM striberne i slutningen af februar måned.\nBjarne Riis og Virtu Cycling Group indgår partnerskab med NTT Pro Cycling\nBjarne Riis er tilbage på World Touren, da Virtu Cycling Group indenfor den nærmeste fremtid køber én tredjedel af NTT Pro Cycling.\nForhjulslir var naturligvis til stede på dagens pressemøde på d’Angleterre. På dagens breaking etape kommer du naturligvis til at høre fra Bjarne Riis, Lars Seier og adm. direktør i Virtu Cycling Group, Anders Gram. Derudover fortæller chef for NTT Pro Cycling, sydafrikanske Douglas Ryder, lidt om samarbejdet med Virtu og samtidig bekræfter han, at Michael Carbel er en del af ryttertruppen i 2020. Ydermere giver ledende sportsdirektør på NTT, Lars Michaelsen sin udtalelse om nyheden, mens direktør for Tour de France starten i Danmark 2021, Alex Pedersen håber at se mange danske ryttere til start i Touren 2021 på hjemmebane. Sidst men ikke mindst hører vi også fra Rolf Sørensen og Jesper Skibby, mens Per Bausager fortæller om sin nye jobbeskrivelse i Virtu Cycling Group.\nDet har desværre ikke været muligt, at få en kommentar fra de danske ryttere på NTT Pro Cycling.\n1. Anders Gram\n2. Lars Seier\n3. Per Bausager\n4. Jesper Skibby\n6. Alex Pedersen\n8. Douglas Ryder\n9. Bjarne Riis\nPer Bausagers 10 største ryttere i årtiet 2010-2019\nKalenderåret hedder nu 2020 og vi er trådt ind i et nyt årti. Det betyder dog ikke, at vi ikke skal kigge tilbage på det forgangne årit, 10’erne. På dagens etape hylder vi nemlig de aller største væddeløbere igennem 10’erne, som har forkælet os med væddeløb og underholdning på første klasse. Per Bausager giver os sine 10 største væddeløbere og argumenterer for, hvorfor netop de ryttere har fundet vej på listen. Da det er svært at indsnævre listen, kigger vi derfor også på de ryttere, som gemmer sig lige uden for top 10. Til sidst kigger vi også frem imod 20’erne, hvor Bausager blandt andet forudsiger en udbrændt Peter Sagan og store ting i vente for den unge Remco Evenepoel.\nDen Store Transfergennemgang 2020\nKom du stærkt ind i det nye år eller sidder du og hænger over en spand og tænker tilbage på en festlig nytårsaften? Frygt ej, om du så har moralske tømmermænd, almindelige trælse tømmermænd eller sidder ude på rammen nytårsmorgen, så er den første etape af din podcast om cykling og kun cykling klar til dig. På årets første etape klæder Folsach og Vinjebo os på til den nye 2020 landevejssæson. Vi gennemgår alle transfers på de 19 WorldTour-hold. Jeg lover dig, at de næste to timers cykelsnak nok skal kurere selv de værste andendagstømmermænd 😉\nTidsoversigt over “Den Store Transfergennemgang 2020”:\nUno-X, Riwal Readynez og kaotiske transfermåder i cykelsporten: 00:00:00 – 16:20:00\nNTT – Pro Cycling: 00:16:20 – 00:24:26\nCofidis: 00:24:27 – 27:23\nCCC Team: 00:27:24 – 00:32:41\nIsrael Start Up Nation: 00:32:42 – 00:36:55\nTeam Sunweb: 00:36:56 – 00:41:36\nBahrain McLaren: 00:41:37 – 00:49:00\nAG2R: 00:49:10 – 00:52:40\nFDJ: 00:52:41 – 00:55:39\nTrek Segafredo: 00:55:40 – 1:01:12\nLotto Soudal: 1:01:13 – 1:04:46\nEF Education First: 1:04:47 – 1:11:16\nMitchelton Scott: 1:11:17 – 1:15:20\nMovistar: 1:15:21 – 1:26:14\nTeam Ineos: 1:26:15 – 1:31:20\nAstana: 1:31:21 – 1:34:26\nUAE – Team Emirates: 1:34:27 – 1:39:05\nJumbo Visma: 1:39:08 – 1:43:00\nBora Hansgrohe 1:43:01 – 1:46:10\nDeceuninck Quick-Step: 1:46:11 – 1:51:26\nAfslutning: En lille transferleg og spørgerunde 1:51:26 – 2:07:07\n24. december, Mads Pedersen🌈🎅\nNu er vi nået til rosinen i pølseenden. Vores helt egen verdensmester, Mads Pedersen fra Trek Segafredo er selvfølgelig væddeløberen, som gemmer sig bag låge nr. 24. Dette interview er optaget i slutningen af november måned i forbindelse med den tidligere episode/etape, “Miraklet i Yorkshire”. I den sidste låge af julekalenderen hører vi lidt om verdensmesterens bryllup, hvor Guldhammer og Reihs fik sørget for god underholdning. Derudover fortæller Mads om den store kamp for at få sorte bibs til VM-trikoten, Tour Down Under, julen hjemme i Tølløse og den traditionsrige juletur den 24. december, hvor et bagerstop ved Lejre Bageri / Konditor Bager er et must.\nMedvirkende: Mads Pedersen og Anders Mielke\nTusinde tak, fordi du har lyttet med hele vejen igennem Forhjulslirs Julekalender. Glædelig jul og godt nytår! Vi lyttes ved i 2020 🙂\nTak til Nordic Coffee House for at støtte Forhjulslirs Julekalender.\n23. december, Lars Bak\nHver dag frem mod den 24. december, udkommer der et nyt interview og etape af Forhjulslirs julekalender. Anders Mielke har taget en snak med 24 af Danmarks bedste cykelryttere, og hørt dem lidt om 2019 sæsonen, drømmene i 2020, december måned og juledagene som professionel cykelrytter.\nEn stor personlighed gemmer sig bag lågen Lillejuleaften. Han har kørt alle cykelløb på UCI kalenderen, på nær Fleche Wallone og Liege-Bastogne-Liege. Lars Bak fra Dimension Data er dagens mand i Forhjulslirs Julekalender. Lars ser tilbage på sin 18 årige lange karriere som cykelrytter, som har budt på mange oplevelser i hele verden. Derudover venter den første jul i 18 år, hvor Lars Bak ikke er professionel cykelrytter, men det betyder ikke at han skipper træningen, da juleaften skal fejres på Lanzarote.\nInterviewet med Lars Bak er optaget i november måned inden jobbet som sportsdirektør på NTT Pro Cycling blev officielt.\nMedvirkende: Lars Bak og Anders Mielke\n22. december, Michael Mørkøv\nVi er kun 2 dage fra juleaften, og det betyder at alle hjemme i familien har brug for lidt hjælp til madlavning og gaveindkøb – og når man snakker om “hjælp” i cykelsporten, så kan man ikke komme uden om vores danske mester. Bag låge nr. 22 af Forhjulslirs Julekalender gemmer sig verdens bedste lead out man, Michael Mørkøv fra Deceuninck Quick-Step. Mørkøv fortæller blandt andet om EM-guldet i parløb med Lasse Norman, drømmen om OL-guld i parløb, lead out, Tour de France og om The Wolfpacks nye trup frem mod 2020.\nI dag er sidste chance for at deltage i konkurrencen om 2x billetter til Grand Prix Odense, hvor Michael Mørkøv danner på par nr. 7 med verdens bedste Mads Pedersen. Deltag i konkurrencen her:\nMedvirkende: Michael Mørkøv og Anders Mielke\n21. december, Amalie Dideriksen\nMed kun 3 dage til juleaften er det blevet tid til at høre fra en tidligere verdensmester og 4x dansk mester på landevejen. Amalie Dideriksen fra Boels – Dolmans Cycling Team og Det Danske Banelandshold gemmer sig bag låge nr. 21. Amalie fortæller blandt andet om EM-guld i parløb, den hårde træning frem mod OL, samt en skuffende 2019 landevejssæson, som motiverer hende frem mod 2020.\nMedvirkende: Amalie Dideriksen og Anders Mielke\n20. december, Matti Breschel\nI dag skal vi høre fra en af de helt store danske cykelryttere gennem tiden. Det blev blandt andet til en VM-sølvmedalje, en VM-bronzemedalje og 9 etapesejre i Post Danmark Rundt. Matti Breschel fra EF – Education First gemmer sig bag låge nr. 20. Matti fortæller blandt andet om sit arbejde under Vuelta a España, hvor han fik sin debut i sportsdirektørbilen, og det kommende samarbejde med Magnus Cort i 2020.\nMedvirkende: Matti Breschel og Anders Mielke\n19. december, Magnus Cort\nHan er den rytter, som kommer tættest på at ligne julemanden med hans flotte blonde skæg. Bag låge nr. 19 skal vi hilse på Magnus Cort fra Astana. Magnus fortæller blandt andet lidt om sin off-season, hvor han har været ude at vandre i Andorra, om hans vilde bjergben i Critérium du Dauphiné, hvor han satte Richie Porte til vægs og om den kommende sæson iklædt pink på EF Education First.\nMedvirkende: Magnus Cort og Anders Mielke\n18. december, Kasper Asgreen\nNu er der kun 6 dage til juleaften og vi kan næsten smage den brune sovs og andestegen. Bag låge nr. 18 skal vi høre fra Kasper Asgreen fra Deceuninck Quick-Step. Kasper fortæller lidt om aerotestning på enkeltstartscyklen, afgangen af Elia Viviani og Philippe Gilbert og så kommer vi selvfølgelig også ind på det vilde Flandern Rundt i 2019 og debuten i Tour de France.\nMedvirkende: Kasper Asgreen og Anders Mielke\n17. december, Pernille Mathiesen\nNu er det blevet tid til at høre fra en af vores brølstærke kvinderyttere. Pernille Mathiesen fra Team Sunweb gemmer sig bag låge nr. 17. Pernille fortæller blandt andet om VM i Yorkshire, hvor hun kørte alle discipliner – også den nye omdiskuterede – “Mixed Team Relay”. Derudover fortæller hun om livet som professionel cykelrytter på Team Sunweb, som har et kæmpe professionelt set-up. Vi hører også fra Madrid Challenge by Vuelta, som hun betegner som det største resultat i karrieren.\nMedvirkende: Pernille Mathiesen og Anders Mielke\n16. december, Rasmus Byriel\nRasmus Byriel Iversen fra Lotto Soudal gemmer sig bag låge nr. 16. Ligesom mange af de andre danske ryttere, sluttede Byriel sæsonen af i kinesiske Tour of Guangxi. Afslutningsfesten i Kina kalder han årets fest, mens han havde problemer med at drikke om kap med sin polske holdkammerat, Tomasz Marczyński. Byriel fortæller også lidt om planen mod den nye sæson, hvor han skal være er en del af klassikertruppen, som i 2020 blandt andet består af Philippe Gilbert og John Degenkolb.\nHvis du ikke er fan af telefoninterviews, så frygt ej – låge nr. 16 er optaget med mikrofon, så lyden er “spitzenklasse”.\nMedvirkende: Rasmus Byriel og Anders Mielke\n15. december, Michael Valgren\nDet er blevet søndag den 3. advent, og derfor skal vi høre fra en stor dansk kanon. Michael Valgren fra Team Dimension Data er dagens mand i Forhjulslirs julekalender. Valgren fortæller blandt andet om livet i Monaco, hvor ham og konen trives i sydens sol. Det kan godt være at træningsmakkerne i dag hedder Richie Porte og Caleb Ewan, men Valgren glemmer ikke de hårde hunde, Jesper Odgaard og Karsten Mikkelsen hjemme i Thy.\nValgren nævner ikke noget om en hvis Ørn fra Herning, men derimod en stork. Der bliver nemlig intet Tour Down Under for Michael Valgrens vedkommende, da han snart skal være far.\nMedvirkende: Michael Valgren og Anders Mielke\n14. december, Christopher Juul-Jensen\nSå er det blevet tid til at høre fra en verdens bedste hjælperyttere i det professionelle cykelfelt. Chris Juul-Jensen fra Mitchelton-Scott gemmer sig bag låge nr. 14. Chris fortæller blandt andet om sin off-season, som har stået på barsel lige siden VM-triumfen i Yorkshire. Derudover hører vi også om det perfekte ægtesskab med Mitchelton-Scott, hvor Chris netop har forlænget kontrakten til 2021.\nHvis du spotter Chris Juul løbe rundt i Københavns gader med en barnevogn, er det ikke fordi, at han har kidnappet et barn, men derimod fordi han løbetræner igennem vinteren.\nMedvirkende: Chris Juul-Jensen og Anders Mielke\n13. december, Mikkel Bjerg, Emma og Mathias Norsgaard\nDet er fredag den 13. men der er ingen uhygge over dagens juleetape. Du skal ikke snydes fra en smuk luciasang udført af nogle af vores mest talentfulde cykelryttere. Emma Norsgaard er dagens luciabrud, mens storbror Mathias Norsgaard og forlovede Mikkel Bjerg er yndige baggrundssangere.\nNår du er kommet helskindet igennem den smukke luciasang, kigger vi tilbage på 2019 sæsonen, juleaften i familien Norsgaard/Bjerg og Emmas hungren efter dronningmandler.\nLåge nr. 13 er optaget i catalanske Girona inden Mathias’ voldsomme styrt.\nMedvirkende: Mathias Norsgaard, Emma Norsgaard, Mikkel Bjerg og Anders Mielke\n12. december, Jonas Gregaard\nNæsten hele december måned kører han rundt i Calpe på sin spritnye top lirens Wilier, men den 12. december gæster han viften på Forhjulslirs julekalender. Jonas Gregaard Wilsly – Fanpage fra Astana ser tilbage på sin første sæson på World Touren, hvor han blandt andet har lært fra sig af Miguel Ángel López og Gorka Izagirre. Jonas nåede desværre kun at køre et enkelt løb med Jakob Fuglsang i 2019, men det ændres forhåbentligt i 2020, hvor Jonas håber på at lære en masse nyt fra Fuglsang.\nDet bliver desværre også et farvel til Lars Michaelsen som sportsdirektør og Magnus Cort som holdkammerat. Særligt kammeratskabet med Cort bliver savnet, og hvem skal nu hjælpe Cort med at lave #roomsandratings?\nHvis du ikke er fan af telefoninterviews, så frygt ej – låge nr. 12 er optaget hjemme i Danmark med mikrofon, så lyden er “spitzenklasse”.\nMedvirkende: Jonas Gregaard og Anders Mielke\n11. december, Mikkel honore\nHan er allerede blevet en vigtig ulv i flokken. Mikkel Honore fra Deceuninck – Quick Step AKA The Wolfpack oplevede lidt af hvert i sin første sæson på World Touren. Hør blandt andet om hans præstationer i ardennerklassikerne, som fik ham udtaget til Giro d’Italia. Derudover er Mikkel også flyttet til Schweiz, hvor hans nye træningsmakkere hedder Nibali, Nizzolo og Gasparotto – men bare rolig, Mikkel har lovet ikke at skifte til schweizisk statsborgerskab ligesom Gasparotto. Julen fejres i Danmark, hvor den italienske svigerfamilie kommer på besøg og skal smage en masse dansk traditionel julemad.\nMedvirkende: Mikkel Honore og Anders Mielke\n10. december, Christina Siggaard\nSå er det blevet tid til at høre fra en af vores talentfulde kvinderyttere. Christina Siggaard fra Team Virtu Women gemmer sig bag låge nr. 10. Udover at fortælle om 2019 sæsonen, giver Christina os et indblik i den forholdsvis stressende proces det var at finde nyt hold, da Virtu Women meldte ud, at de lukkede. Heldigvis fandt hun et hold på den øverste hylde, nemlig Lotto Soudal Ladies, som hun ser meget frem til at tørne ud for. December måned foregår ikke på træningslejr i sydens sol ligesom mange af hendes konkurrenter, men derimod med at skrive bachelor hjemme i Århus.\nMedvirkende: Christina Siggaard og Anders Mielke\nHver dag frem mod den 24. december udkommer der et nyt interview og etape af Forhjulslirs julekalender. Anders Mielke har taget en snak med 24 af Danmarks bedste cykelryttere, og hørt dem lidt om 2019-sæsonen, drømmene i 2020, december måned og juledagene som professionel cykelrytter.\nSå blev det tid til at høre fra en af de kendte stemmer på Forhjulslir. Emil Vinjebo fra Riwal Readynez kigger tilbage på sit første år som professionel, som både bød på op- og nedture. Derudover ser Emil frem mod 2020, hvor Riwal bliver mere international, da de har hentet hollændere, nordmænd og en enkelt brite til at forstærke holdet. Til sidst hører vi om juledagene, hvor Emil en gang i mellem bliver budt på ufrivilligt meget sovs.\nHvis du ikke er fan af telefoninterviews, så frygt ej – låge nr. 9 er optaget med mikrofon, så lyden er “spitzenklasse”.\n8. december, Søren Kragh Andersen\nI går hørte vi fra storebror, og i dag skal vi høre fra lillebror. Søren Kragh Andersen fra Team Sunweb er julekalenderens anden søndag i advent. Hør Søren fortælle om hans valg om at flytte til Monaco, hvad han ville havde gjort anderledes i Paris Tours og om det kan passe, at Asbjørn har vundet mandlen de seneste juleaftener.\nMedvirkende: Søren Kragh Andersen og Anders Mielke\n7. december, Asbjørn Kragh Andersen\nAsbjørn Kragh Andersen fra Team Sunweb er manden bag låge nr. 7. Asbjørn giver os et indblik i, hvordan det var at afslutte sæsonen i kinesiske Tour of Guangxi, som eftersigende var en noget anderledes oplevelse end de bekendte landeveje i Europa. Planen er at afholde juleaften i Norge sammen med svigerfamilien, hvor maden ifølge Asbjørn er lidt anderledes end den klassiske danske julemad. Sæsonen starter tidligt i Tour Down Under, så spørgsmålet er om Asbjørn tager den med ro i julebuffeten.\nMedvirkende: Asbjørn Kragh Andersen og Anders Mielke\n6. december, niklas eg\nDen første fredag i december fejrer vi med en sand dansk klatrer. Niklas Eg fra Trek Segafredo gemmer sig bag låge nr. 6. Niklas fortæller lidt om hans vilde Vuelta, hvor han flere gange var i offensiven og vise den røde Trek trøje frem. Derudover hører vi også om Treks vilde afslutning på sæsonen, hvor Niklas oplevede Bauke Mollemas sejre i Lombardiet Rundt og Japan Cup på tætteste hold.\nOg så var det jo også noget med at Trek fik en dansk verdensmester, som skulle køre et par italienske løb inden sæsonen sluttede. De løb var Niklas med i, og han fortæller om den vilde fanskare, som barrikaderede Trek-bussen inden start, fordi de alle ville have et billede med verdens bedste Mads P.\nMedvirkende: Niklas Eg og Anders Mielke\n5. december, casper pedersen\nCasper Pedersen fra Team Sunweb er næste levende billede i Forhjulslirs julekalender. På dagens juleetape kan du høre lidt om Caspers 2019 sæson, drømmene i 2020 og om julen som professionel cykelrytter, hvor han eftersigende har en svaghed for risalamanden.\nMedvirkende: Casper Pedersen og Anders Mielke\n4. december, Jonas vingegaard rasmussen\n2019 var hans første år på World Touren, men det afholdte ham ikke fra at lave store ting. Jonas Vingegaard Rasmussen fra Team Jumbo-Visma fortæller om hans flotte resultater fra 2019, som blandt andet bød på en imponerende etapesejr i Polen Rundt og én dag i gult. Derudover hører vi også lidt om drømmene i 2020, hvor OL i Tokyo står øverst på ønskesedlen. Det store spørgsmål er dog, om Jonas kan holde fingrene fra svigermor Rosas mange kager i juledagene.\nMedvirkende: Jonas Vingegaard Rasmussen og Anders Mielke\n3. december, Trine Schmidt\nI lørdags vandt hun World Cup guld i parløb og i dag er hun den tredje cykelrytter i Forhjulslirs julekalender. Trine Schmidt fra det danske banelandshold og Team Virtu Women giver os et indblik i hendes uheldige landevejssæson, som har været plaget af en diskusprolaps. Heldigvis er ryggen bedre og drømmen om OL i Tokyo 2020 lever i bedste velgående. OL drømmen betyder blandt andet også, at julen fejres i Spanien med cyklen, mens julestemningen skal findes i julekalenderen “Jul i Valhal”.\nMedvirkende: Trine Schmidt og Anders Mielke\n2. december, Mads Würtz Schmidt\nHver dag frem mod den 24. december, udkommer der et ny interview og etape af Forhjulslirs julekalender. Anders Mielke har taget en snak med 24 af Danmarks bedste cykelryttere, og hørt dem lidt om 2019 sæsonen, drømmene i 2020, december måned og juledagene som professionel cykelrytter.\nMads Würtz Schmidt fra Katusha Alpecin er næste rytter i Forhjulslirs julekalender. Mads tager os tilbage til sommeren og Tour de France, hvor han udpeger et par etaper, som han husker bedst tilbage på. Derudover hører vi også om skiftet til Israel Academy i 2020 og den manglende løn fra Katusha. Til sidst giver Mads os et indblik i, hvordan det er at være professionel cykelrytter i december måned og juledagene, som blandt andet byder på træningslejre og en smule hygge med familien.\nMedvirkende: Mads Würtz Schmidt og Anders Mielke\n1. december, Lasse Norman Hansen\nHver dag frem mod den 24. december udkommer der et ny interview og etape af Forhjulslirs julekalender. Anders Mielke har taget en snak med 24 af Danmarks bedste cykelryttere og hørt dem lidt om 2019 sæsonen, drømmene for 2020, december måned og om juledagene som professionel cykelrytter.\nDen 1. december og første søndag i advent åbner vi julekalenderen med ingen andre end vores OL-banestjerne, Lasse Norman Hansen, fra det danske banelandshold og Corendon Circus. Lasse fortæller lidt om det fremragende efterår med banelandsholdet, om succesen på landevejen med Mathieu van der Poel, den længeventede off-season, det store mål i Tokyo 2020 og sidst men ikke mindst om juledagene som professionel cykelrytter.\nMedvirkende: Lasse Norman Hansen og Anders Mielke\nMiraklet i Yorkshire, Verdens bedste Mads P.\nPå dagens etape tager verdens bedste Mads Pedersen dig helt tæt på Miraklet i Yorkshire.\nVi starter tilbage på danskerhotellet i drivvåde Yorkshire, hvor vi hører, hvad Mads sagde i Forhjulslirs podcast to dage inden linjeløbet. Mads fortæller detaljeret om de hårde momenter i finalen, hvor blandt andet Küngs møghund af en føring på bakken 4 km. fra mål var lige ved at slukke medaljedrømmene. Til sidst kommer Mads ind på selve sejren, de stressede uger efterfølgende og alt opmærksomheden, som det indebærer, når man er blevet verdensmester.\nOfficielt: Mathias Norsgaard skifter til Movistar\nSom det første cykelmedie har Forhjulslir fået to interviews med Danmarks nye World-Tour rytter, Mathias Norsgaard Jørgensen – Athlete.\nDet første interview er optaget fredag den 25. oktober.\nEn drengedrøm er gået i opfyldelse. Mathias Norsgaard er World-Tour rytter fra den 1. januar 2020, hvor han skifter til det spanske Movistar hold. Han bliver blandt andet holdkammerat med sit store idol, Alejandro Valverde og det unge spanske etapeløbstalent, Enric Mas\nI dette interview, kan du høre Mathias fortælle om, hvordan interessen opstod tilbage i Tour de l’Avenir. Det var en længerevarende proces med interesse fra flere hold, men i 11. time opstod muligheden på World Touren. Derudover fortæller Mathias også, at det ikke har været helt smertefrit og gratis at komme ud af kontrakten med danske Riwal Readynez. Til sidst, hører vi lidt om hans kommende teamsamling i spanske Pamplona, hvor han er lidt bange for at blive starstrucked, når han skal møde Valverde første gang.\nDet andet interview er optaget søndag den 3. november. Mathias er lige kommet hjem fra hans første teamsamling og interviewet er optaget et par dage inden den officielle bekræftelse fra Movistar.\nI dette interview tager Mathias dig med til Pamplona og hans første samling med Movistar. Du kommer blandt andet til at høre om hans første møde med Valverde, som tilbød ham resterne af sine pomfritter. Derudover får du også et par sjove historier fra samlingen, hvor Mathias fik drukket sine små nye colombianske holdkammerater under bordet – de kunne vist ikke klare den danske drukkultur.\nDenne særlige podcastepisode er præsenteret i samarbejde med https://brystplakaten.dk/. Brystplakaten er en nonprofitorganisation, og overskuddet går ubeskåret til Støt Brysterne 2020. Køb Brystplakaten og støt kampen mod brystkræft.\nBausagers Brevkasse. En særudgave af forhjulslir.\nI al hemmelighed – op mod jul – inviteres nogle få udvalgte ryttere til cykelsportens vugge – Bausagergård i Gevninge. Det drejer sig om ryttere som af den eller anden årsag trænger til at blive formanet og rykket lidt i ørerne for de forskellige unoder, de har lavet i løbet af året.\nI dette års udgave af Bausager Brevkasse, som Forhjulslir ekstraordinært, har fået mulighed for at optage, gives svar på mange interessante spørgsmål:\nHvorfor er Mads P. aldrig blevet tilbudt kontrakt på Quick-Step?\nHvad er Kaper Asgreens næste store mål?\nHar Asbjørn Kragh pløkket familiens undulat?\nHvad truer Jakob Egholms kommende ægteskab?\nEr sex eller pistaciekage mest skadeligt for en cykelrytter.\nFå svarene på disse og mange andre spørgsmål i denne udgave af Forhjulslir.\nMedvirkende: Mads Pedersen, Kasper Asgreen, Jakob Egholm, Matias KC og Per Bausager\nJonas Gregaard & Casper Pedersen om deres første år på WorldTouren\nPå denne etape af Forhjulslir er Jonas Gregaard fra Astana og Casper Pedersen fra Team Sunweb med på viften. Landevejssæsonen er slut og Casper og Jonas har taget bilen fra Girona og hjem til Danmark, hvor de nyder off-season med venner og familie.\nJonas fortæller om hans sæsonafslutning i Kina, som bød på tynd mave og en vild afterparty med alle WorldTour rytterne. Derudover bliver det lidt nostalgisk, når Casper og Jonas kigger tilbage for 12 år siden, da de lå og kørte rundt i Hareskoven på mountainbike og drømte om at blive professionelle cykelryttere. Til sidst runder de af med et par gode og sjove historier fra livet som cykelrytter.\nMedvirkende: Casper Pedersen, Jonas Gregaard og Anders Mielke\nPower Perfection, Vintertræning, Tobias Mørch Kongstad, Rasmus Bøgh Walin & Magnus Bak Klaris\nPå dagens etape skal vi snakke en masse om det, som skaber en god cykelrytter, nemlig træning. Forhjulslir har fået besøg af Magnus Bak Klaris og Rasmus Bøgh Wallin, som driver Power Perfection, hvor de træner og coacher cykelryttere. En af de ryttere, som de træner, er professionelle Tobias Mørch Kongstad fra Riwal Readynez. Først fortæller Magnus og Rasmus, hvordan de fik ideen om at træne andre cykelryttere tilbage i 2014, hvor de kun var 17-18 år gamle. Derefter kommer vi til at høre, hvordan Tobias har det med at have en af sine bedste venner som træner og om en sindssyg 300 km. træningstur i oktober måned.\nTil sidst runder vi den ubarmhjertige og frygtede vintertræning, som står for døren. Magnus, Rasmus og Tobias giver deres bedste råd til at komme igennem en god og succesfuld vintertræning.\nBare rolig, det er ikke kun træningssnak hele etapen igennem. Tobias kommer undervejs med sjove anekdoter fra livet som professionel cykelrytter.\nMedvirkende: Tobias Mørch Kongstad, Rasmus Bøgh Walin, Magnus Bak Klaris og Anders Mielke\nForhjulslir award show\nDenne etape af Forhjulslir er lidt anderledes end normalt. Casper Folsach, Emil Vinjebo og Anders Mielke havde taget det pæne tøj på, poppet champagnen og smurt stemmen til det første Awardshow i Forhjulslirs historie. Det blev i alt til 18 kategorier fordelt på den internationale og nationale cykelscene.\nNyd knap 2 timers cykelsnak fra den internationale og nationale cykelscene, hvor vi hele tiden kigger tilbage på de mange fede øjeblikke, som vi har været vidne til i 2019.\nOversigt over Forhjulslir Awardshow\n1. Årets herrerytter: 26:10-30:57\n2. Årets kvinderytter: 31:00-36:19\n3. Årets etapeløbsrytter: 36:20-40:35\n4. Årets sprinter: 40:39-46:30\n5. Årets hjælperytter: 46:32-51:00\n6. Årets hold: 51:02-54:56\n7. Årets føring/præstation: 54:57-59:20\n8. Årets overraskelse: 59:25-1:02:56\n9. Årets flop: 1:02:56-1:05:45\n10. Årets justering/skandale: 1:05:46-1:10:42\n11. Årets talent: 1:10:42-1:13:20\n1. Årets danske kvinderytter: 1:13:25-1:17:28\n2. Årets danske herrerytter 1:17:30-1:19:50\n3. Årets conti-rytter: 1:19:52-1:24:20\n4. Årets udvikling/rising star: 1:24:21-1:29:22\n5. Årets danske hold: 1:29:25-1:33:08\n6. Årets DCU-rytter: 1:33:08-1:36:30\n7. Årets banerytter: 1:36:34-1:40:05\nMikkel Bjerg, Mathias og Emma Norsgaard, Forhjulslir i Girona, Chrono des Nations\nForhjulslir er taget til sydens sol, hvor dagens etape er optaget i det catalanske cykelmekka, Girona. I dag skal vi høre fra Danmarks hurtigste enkeltstartsfamilie, nemlig familien Bjerg og Norsgaard. Mikkel Bjerg og Mathias Norsgaard har prøvet det før, men for lillesøster Emma Norsgaard er det første gang hun er med på viften.\nFørst snakker vi om timerekordforsøg, som er gået hen og blevet en lille årlig tradition i familien Bjerg/Norsgaard. Derefter gennemgår vi deres sidste løb på sæsonen, Chrono des Nations, hvor Emma vandt U23 Dame enkeltstarten, Mathias blev nr. 2 i U23 og Mikkel nr. 5 i Herre Elite.\nTil sidst hører vi om deres liv sammen i Girona, hvor de alle kan blive enige om, at de er blevet bedre og stærkere på cyklen af at leve sammen.\nMedvirkende: Emma Norsgaard, Mathias Norsgaard, Mikkel Bjerg, Anders Mielke\nCasper Pedersen, Fra kaotiske Aqua Blue Sport til Team Sunweb, Forårsklassikerne, Bjergtrøje i Dauphiné, Vild-Vuelta og Vådt-VM\nPå denne etape af Forhjulslir får World Tour rytteren, Casper Pedersen fra Team Sunweb debut på viften. Først fortæller Casper om den kaotiske lukning af Aqua Blue Sport i 2018, hvor han lige pludselig stod i en kritisk situation og manglede en ny kontrakt. Casper fandt heldigvis et nyt hold, og valget faldt på Team Sunweb – og netop Sunweb, fortæller Casper meget mere om.\nDerudover gennemgår vi også Caspers første sæson på World Touren, som bød på store klassikere, såsom, Milano-Sanremo, Flandern Rundt og Paris Roubaix, men også etapeløb i hjælperrollen for Tom Dumoulin, Nicolas Roche og Wilco Kelderman. Casper fortæller også et par gode historier fra Vuelta España, blandt andet fra 17. etape, hvor han var med til at smadre hele feltet i sidevinden.\nTil sidst runder vi selvfølgelig også VM-sensationen i Yorkshire, hvor Casper fik sin debut i herre elite landsholdstrøjen og fik til opgave at beskytte Michael Valgren indtil de ramte finaleomgangene.\nKaffe og cykelsport☕🚴♂🚴♀\nPå denne etape af Forhjulslir vil vi ikke kun snakke om cykling og kun cykling, men også en masse om kaffe. Før levede han af at køre på mountainbike, nu lever han af at riste og sælge kaffe. Michael Mølbæk (Mølle) er tidligere professionel mountainbikerytter, men i 2015 stoppede han karrieren og førte sit drive og engagement over i hans nye passion, nemlig kaffe.\nKaffe og cykelsport har gået hånd i hånd i mange år, men hvordan kan det være, at specialkaffe, lirede espressomaskiner og latte-art er blevet en niche for mange af cykelrytterne? Det og meget andet kaffesnak vil Mølle gøre os alle mere kloge på. Til sidst får du også Mølles bedste råd til at forbedre kaffekvaliteten hjemme i privaten.\nMangler du noget økologisk specialkaffe til køkkenet? Mangler du noget lækkert kaffe til en event? Eller går du rundt med en lille baristadrøm, så gå ind på https://nordiccoffeehouse.dk/ og https://kaffe-moelle.dk/, hvor du kan læse mere.\nMedvirkende: Michael Mølbæk og Anders Mielke\nKasper Asgreen & Asbjørn Kragh, 2019 sæsonen\nPå denne etape gæster de danske World Tour kanoner, Kasper Asgreen og Asbjørn Kragh viften. Vi gennemgår deres 2019 sæson og highlighter interessante løb og oplevelser de har haft i løbet af sæsonen. Hør blandt andet om Asbjørns vilde april og maj måned, som bød på 10 benhårde og lede løb, heriblandt, Strade Bianche, E3, Gent-Wevelgem, Flandern Rundt og Paris Roubaix. Asgreen fortæller naturligvis om den fantastiske dag i Flandern Rundt, men også om Tour of California, DM og Tour de France m.m.\nUndervejs kommer de to træningskammerater under pres i den klassiske spørgerunde, og her kan man tydeligt fornemme deres sjove forhold til hinanden.\nMedvirkende: Kasper Asgreen, Asbjørn Kragh Andersen og Anders Mielke\nAlex Rasmussen & Casper Folsach, Karrierestop, Banecykling, OL, Landshold vs firmahold\nDenne etape er også fra Alex Rasmussens, Casper Folsachs og Anders Mielkes kommentering fra De Nordiske Mesterskaber på Odense Cyklebanen den 6. oktober. Der gik dog meget podcast og samtale over det, hvor vi blandt andet snakkede om Casper Folsachs ufrivillige karrierestop, som har stået på de sidste par måneder. Alex giver Folsach et par råd om at undgå i det sorte hul, som han slev og mange andre cykelryttere endte i, når de stoppede karrieren. Derudover, så sætter vi også meget fokus på banecykling generelt. Hvordan ser det danske landshold ud? Hvad kommer den nye ændring af World Cup kalenderen til at betyde? 6-dagesløb? Landshold kontra firmahold og meget mere andet godt cykelsnak. Undervejs knytter vi en kommentar til de De Nordiske Mesterskaber i parløb, som køres mens vi snakker. Det meste af denne etape gik faktisk hen og blev en meget interessant snak om det vi alle elsker – cykelsporten.\nMathias Norsgaard timerekordforsøg - 52,061 km.\nPå denne etape får du hele kommentering af Mathias Norsgaards timerekordforsøg i Odense Cyklebane søndag den 6. oktober. Anders Mielke havde fornøjelsen af at kommentere rekordforsøget sammen med Alex Rasmussen, tidligere professionel cykelrytter og mange årig banerytter og med Casper Folsach, som har været fast mand på banelandsholdet de sidste 10 år og er trofast hjælperytter på Forhjulslir. Her får du hele kommenteringen og til sidst får du et interview med en træt, men stolt Mathias Norsgaard.\nMathias kørte 52,061 km. og du kan se og høre hele livestreamet på dette link: https://www.facebook.com/OdenseCyklebane/videos/677903955953107/UzpfSTEyNTQxNTAyMjgwNzIzMjM6MTQ0MDg2MzU3NjA2NzY1Mw/?notif_id=1570369152802652&notif_t=page_post_reaction\nMads Pedersen er med på VM-viften!\n“Får vi en medalje på søndag?” – Anders Mielke\n“Ja.” – Mads Pedersen\nVelkommen på en ny etape fra VM i Yorkshire. Denne etape er lidt kortere, men der er fart på fra starten af, fordi på dagens etape er Mads Pedersen kommet med på VM-viften. I dag fortæller Mads lidt om hans friske sejr fra Frankrig i sidste uge og hvordan han ser Danmarks chancer på søndag. Undervejs i interviewet kommer verdensmester Mikkel Bjerg også lige ind og fortæller, hvordan de unge danskere ser op til de professionelle ryttere, såsom Mads P.\nDenne etape er optaget torsdag aften den 26. september.\nMedvirkende: Mads Pedersen, Mikkel Bjerg og Anders Mielke\nForhjulslir helt tæt på det danske landshold til VM i Yorkshire\nPå dagens etape kommer du først til at høre fra vores unge danske talenter, Frederik Wandahl og William Blume som ser frem imod torsdagens U19 VM linjeløb. Hvad er drengenenes forventninger og hvem skal de holder øje ved?\nDerefter går der gøgl og grin i den, når U23 landsholdet tager over mikrofonerne, og vi får en masse røverhistorier på bordet. Vi får føringer og justeringer, vi hører om det kloge landshold, vi hører om deres forventninger til U23 linjeløbet og så får vi også besøg af Bum-Bum (mekanikker) og Frank Zig-Zag (soigneur).\nTil sidst kommer vi til at høre fra mekanikker, Frederik Svendsen, som er med til VM for Danmark for tredje gang. Til daglig er han mekanikker for Team Sunweb, men i denne uge gælder det de danske talenter. Hvordan er hverdagen som mekanikker til VM og så tager Frederik dig også helt tæt på episoden, hvor han hjælper Johan Price op på cyklen igen efter de begge to har været nede og smage den store vandpyt.\nMedvirkende: William Blume, Frederik Wandahl, Mikkel Bjerg, Mathias Norsgaard, Andreas Stokbro, Andreas Kron, Morten Hulgaard, Bum-Bum, Frank Zig-Zag, Frederik Svendsen og Anders Mielke\nForhjulslir tæt på U23 VM enkeltstart i Yorkshire\nPå denne etape af Forhjulslir kommer du til at høre fra nogle af hovedpersonerne fra U23 VM i enkeltstart. Mikkel Bjerg vandt VM guld for tredje år i træk, Mathias Norsgaard var lige ved og næsten med medaljerne og Johan Price Pejtersen ramte Yorkshires største vandpyt og styrtede. Hør alle vores tre danskeres syn på dagens dramatiske U23 VM enkeltstart. Derudover kommer du også til at høre et par interviews med familiemedlemmer til Mikkel Bjerg og Mathias Norsgaard. Hvordan er det som forældre at se sit barn køre i så vilde vejrforhold? Det kan du høre mere om på dagens etape.\nAlle interviews er optaget i Yorkshire til løbet eller på rytternes hotel, så beklager, hvis lyden ikke er så sprød og lækker som den plejer.\nMedvirkende: Familiemedlemmer til Mikkel Bjerg og Mathias Norsgaard, Emma Norsgaard, Mathias Norsgaard, Johan Price Pejtersen, Mikkel Bjerg og Anders Mielke\n47. etape, Den store VM-optakt\nDette er din guide til dette års VM i landevejscykling, som køres i engelske Yorkshire fra søndag den 22. september til søndag den 29. september. Forhjulslirs stærke hjælperyttere, Casper Folsach og Emil Vinjebo klæder dig på til dette års VM sammen med Anders Mielke. Sæt du dig godt til rette i dit podcast-mode og nyd knap 2-timers snak om VM i cykling, hvor vi kommer rundt om alle klasserne.\nTidsoversigt over “Den store VM-optakt”:\nIntro og føring/justering\nMixed relay (Mix stafet)\n18:22 – 28:01\n28:04 – 32:00\n32:05 – 40:46\n40:51 – 1:04:56\n1:05:00 – 1:15:00\n45. etape, Sergio Tu, Fra Taiwan til Danmark, CCC Development Team\nPå denne etape af Forhjulslir er det unge taiwanesiske cykeltalent, Sergio Tu med på viften. I 2016 skiftede han det fugtige og bjergrige Taiwan ud med det kolde og grå Danmark, da han skiftede til det danske continentalhold, Team Giant Scatto. Sidenhen har karrieren budt på spændende klubskifter, først Team Giant Castelli, derefter Team Sunweb Development og nu kører Sergio for CCC development team, som er talentholdet for det polske World Tour hold CCC. Men hvordan kan det være at Sergio har taget skiftet til Europa, hvilken rolle har cykelgiganten Giant for hans karriere, og hvordan har hans rejse fra Taiwan til Danmark været? Det kommer vi til at blive meget klogere på.\nEtape nr. 45 er optaget fredag den 13. september og er på engelsk.\nMedvirkende: Sergio Tu og Anders Mielke\nVejen til Tokyo #317DageTilOL #Del2\nDette er anden del af Forhjulslirs nyeste podcastserie om det danske banelandsholds vej til OL i Tokyo 2020. På anden del af “Vejen til Tokyo” kommer du til at lære cykeldanmarks nye darling, Niklas Larsen bedre at kende. Hvem er Niklas Larsen, hvornår begyndte han at cykle og hvor længe har han egentlig kørt på cykelbanen.\nDerudover er Niklas og resten af banelandsholdet netop hjemvendt fra Slovakiet og Tjekkiet, hvor de har været nede og køre UCI point hjem i omnium og parløb. Her fortæller Niklas blandt andet, hvordan det er at køre på en udendørs betonbane, som eftersigende er lidt hårdt for de ædle dele.\nMedvirkende: Niklas Larsen og Anders Mielke\nDel 2 af “Vejen til Tokyo” er optaget onsdag den 11. september.\n44. etape, Fabian Cancellara er med på viften!\nPå denne eksklusive etape af Forhjulslir er Fabian Cancellara med. Det er anden gang, at Spartacus er med på podcasten, og denne her gang får vi blandt andet hans syn på de mange unge stjerner, som har taget cykelverdenen med storm. Fabian er også blevet manager/agent for en af de nye stjernefrø – hør hvem på etapen. Derudover snakker vi også om Chasing Cancellara i Farum, som køres i morgen lørdag, hvor Fabian skal ud og give Brian Holm en hård oplevelse. Til sidst kommer Fabian også igennem den traditionelle spørgerunde, hvor vi får hans mening på lidt af hvert fra hans karriere, men også på cykelfeltet i dag.\nEtape 44. er optaget fredag den 6. september.\nMedvirkende: Fabian Cancellara og Anders Mielke\n43. etape, Brian Vandborg, Networking i cykling og Vandborgs interessante karriere\nPå dagens etape af Forhjulslir er den tidligere professionelle cykelrytter Brian Vandborg hjælperytter. For 6 år siden kørte han Tour de France og levede af at køre efter resultater på cyklen. I dag lever han af at cykle rundt og networke for Virtu Business Club, hvor han er Business Club Manager. Brian forklarer os, hvad cykling kan i forhold til networking, og hvor stort det har udviklet sig til de sidste 10 år. Er det primært en ting i Danmark eller var det også noget han oplevede i Italien, hvor han boede igennem karrieren?\nDerudover kommer vi også til at høre et par gode historie fra Brians aktive cykelkarriere, hvor han tog en lidt anderledes vej end mange af de andre danskere, og kørte blandt andet et år på Discovery Channel, tre år på Liquigas/Cannondale og et år på et canadisk pro-continental hold. Hvad der lå til grund for de holdskifter, og hvordan Brian oplevede sin tid på holdene, forklarer han også meget mere om.\nEtape nr. 43 er optaget mandag den 2. september.\nMedvirkende: Brian Vandborg og Anders Mielke\n42. etape, Niklas Larsens sejr i Danmark Rundt, Fokus på Team ColoQuicks succes og Christian "Gummi" Andersen\nNiklas Larsen vandt PostNord Danmark Rundt som den anden continentalrytter i historien. Niklas er allerede taget videre til UCI baneløb i udlandet, men det har ikke stoppet Anders Mielke for at tage på besøg i Niklas’ lejlighed, hvor Forhjulslirs stærke hjælperytter Casper Folsach bor sammen med Niklas. På dagens etape sætter vi fokus på Niklas’ vilde sejr, som var en stor overraskelse for mange danske cykelfans. Derudover zoomer vi også ind på Team ColoQuick, som har taget den danske cykelverden med storm i år. Folsach giver os et indblik i holdet, hvem står bag, hvordan er filosofien og hvad skyldes den store succes i 2019. Til sidst kommer du til at lære hjernen bag ColoQuick bedre at kende, når Folsach giver dig, 5 gode røverhistorier om Christian “Gummi” Andersen.\nEtape nr. 42 er optaget torsdag den 29. august.\n41. etape, Optakt til PostNord Danmark Rundt, Emil Vinjebo og Casper Folsach\nPå dagens etape bliver du klædt på til PostNord Danmark Rundt, hvor Forhjulslirs brølstærke hjælperyttere, Emil Vinjebo og Casper Folsach tager dig igennem de 5 etaper. Derudover gennemgår vi holdene og udpeger, hvilke ryttere, som man burde holde ekstra øje med i dette års Danmark Rundt. Der vil også være en lille snak om søndagens Fyen Rundt, hvor Riwal Readynez og Vinjebo fik skovlen under et Team ColoQuick, som lignede et hold, som savnede Casper Folsach.\nEtape nr. 41 er optaget mandag den 19. august.\n40. etape, Konflikten mellem bilister og cyklister, #ShareTheRoad. Continental\nDer er krig mellem bilister og cyklister. Den krig er der nogle mennesker, som har sat sig for at stoppe. Og de mennesker har Forhjulslir i dag fået besøg af på denne etape af Forhjulslir. Continental kender du helt sikkert, da du måske kører rundt på Continental dæk eller ringe. Udover at give dig et godt greb i svingene, så har Continental også lavet en kampagne, som hedder #ShareTheRoad. Etapens gæster, Claus og Camilla fortæller om Continentals arbejde med kampagnen. Hvad går den ud på og hvad er visionen bag?\nDu har sikkert siddet hjemme på Facebook og læst et opslag om en cykelrytter, som har haft en ubehagelig oplevelse med en bilist. I kommentarfelterne vil der så helt sikkert være beskeder fra hadefulde bilister. Ganske enkelt mudderkastning bag computeren og smartphonen. Det er nemt at kommentere på de sociale medier, når der er en skærm i mellem os, men, hvordan er det, når man sætter en cyklist og en bilist ansigt til ansigt og konfronterer dem om konflikten på de danske landeveje – ja, det har Continental prøvet, da de samlede 6 bilister og 6 cyklister. Hør på etapen, hvordan bilisterne og cyklisterne reagerede, da de blev konfronteret om konflikten.\nLæs mere om #ShareTheRoadher: www.continental-daek.dk/personvogne/share-the-road\nMedvirkende: Camilla Lykke, Claus Larsen og Anders Mielke\n39. etape, U23-Europamester Johan Price-Pejtersen, EM, Tour de l'Avenir\nPå dagens etape af Forhjulslir er den nybagte U23-europamester, Johan Price-Pejtersen med til at hjælpe Anders Mielke på viften. Etapens helt store snakkeemne er selvfølgelig Johans flotte sejr i U23 EM enkeltstarten. Du kommer helt tæt på, hvordan Johan forberedte sig til løbet, hvor mange watt han trådte og hvilket udstyr, som sad på hans vindercykel. Derudover snakker vi også kort om U23 EM linjeløbet, hvor Johans holdkammerat, Niklas Larsen vandt sølv. Til sidst runder vi Tour de l’Avenir som Johan skal køre for første gang i karrieren. 10 etaper, en masse franske bjerge, en hviledag og en 32 km. holdtidskørsel står på menuen for den nykårede europamester.\n39. etape er optaget søndag den 11. august.\nVejen til Tokyo #353DageTilOL #Del1\nDette er første episode/etape af Forhjulslirs nyeste podcastserie om det danske banelandsholds vej til OL i Tokyo 2020. I den første episode af “Vejen til Tokyo” kommer du til at lære banelandsholdets mest rutinerede rytter bedre at kende, nemlig Casper Folsach. Hvem er Casper Folsach, hvornår begyndte han at cykle og hvad fascinerer ham ved et 4 km. holdløb. Derudover er Folsach og resten af banelandsholdet netop hjemvendt fra en lang og hård træningslejr i italienske Livigno. Her fortæller Folsach om, hvordan en normal træningsdag foregår i Livigno og hvad man bruger fritiden på. Til sidst hører vi også om, hvor meget det kræver at være en del af OL-projektet. Mere end 200 rejsedage i OL-året og nytårsaften på Mallorca står den på for det danske banelandshold.\nDel 1 af “Vejen til Tokyo” er optaget tirsdag den 6. august.\nMikkel Bjerg skifter til UAE-Team Emirates. Ekslusivt interview med tempokongen\nEn drengedrøm er gået i opfyldelse for Mikkel Bjerg. Det 20 årige tempofænomen skifter i 2020 sæsonen op på World Tour niveau, hvor han har skrevet en 3-årig aftale med UAE-Team Emirates. Som det første cykelmedie har Forhjulslir fået et eksklusivt interview med Mikkel Bjerg, som sætter ord på det store skifte til World Touren.\n38. etape, Louis Bendixen, Team Coop, Forskellen på et norsk og dansk hold, Tour de France afslutningen\nTouren er slut, men vi stopper ikke med at snakke om cykling og kun cykling. Vi runder kort Tour de France, som blev en historik udgave med en historisk vinder.\nDagens hjælperytter og gæst på etapen er Louis Bendixen fra norske Team Coop. På dagens etape kommer du til at lære Louis bedre at kende, men også, hvordan det er at køre for et norsk hold sammenlignet med et dansk. Derudover, fortæller Louis også lidt om Team Coop – hvilken størrelse er holdet og hvordan er set-uppet. Til sidst snakker vi lidt om Louis’ 2019 sæson, som er på vej til at blive hans bedste sæson nogensinde.\nMedvirkende: Louis Bendixen og Anders Mielke\nTour de France rytterne holder hviledag, men det gør Forhjulslir ikke. I dag er Rasmus Byriel Iversen med til at fortælle om hans første sæson på World Touren, som blandt andet har budt på et par World Tour løb mod de helt store stjerner og en hvid ungdomstrøje i ZLM Tour.\nVi snakker også om Tour de France, og her får du et stærkere billede af mange af Lotto Soudal rytterne, da holdkammerat Rasmus Byriel har lidt insider.\nMedvirkende: Rasmus Byriel Iversen og Anders Mielke\n36. etape, Tour de France, Optakt til enkeltstarten, Sidevindskørsel\nTour de France er nu over halvejs, og vi er allerede blevet forkælet med flotte sejre og store mandfolkspræstationer. Gennem lytternes føringer og justeringer kigger vi tilbage på de sidste par etaper – hvem har skuffet og hvem er flyvende. Derudover tager Emil Vinjebo dig med ud på viften i sidevindskørsel. Hvordan er det at ligge oppe i fronten og køre rundt, og hvordan er det at sidde som det tynde øl som sidste mand på viften? Til sidst sætter vi fokus på morgendagens 27, 2 km. lange enkeltstart, som ligger godt til danske Søren Kragh Andersen, men også superstjernen, Wout van Aert.\nDagens etape er optaget lige efter afslutningen på 12. etape.\nMedvirkende: Anders Mielke og Emil Vinjebo\nForhjulslir er taget til Toscana, men det skal ikke stoppe os for at levere endnu en frisk etape. I dag snakker vi en masse om Tour de France, hvem har fortjent føringer, hvem har fortjent justeringer, hvad er status på favoritterne og meget mere Tour-snak. Emil Vinjebo er hjælperytteren på dagens etape, og vi hører også lidt, hvad hans planer er efter et veloverstået DM.\nTil sidst sætter vi fokus på transfers i cykelsporten. Vi nærmer os den første hviledag, så derfor kigger vi på de hedeste rygter i cykelsporten. Fusionerer Katusha og Corendon Circus? Bliver Fuglsang i de trygge rammer på Astana? Cort til EF? Gang i svingdøren på Movistar? Vigtige Ineos hjælpere på vej væk? Viviani til Cofidis og Sam Bennett til QuickStep?\nVi er i Tour de France humør, så derfor har vi stillet skarpt på dette års Tour. Den brølstærke ColoQuick trio Casper von Folsach, Niklas Larsenog debutant på Forhjulslir, Johan Price-Pejtersenvil på denne etape gøre os alle klar til verdens største cykelløb.\nHvem er favoritterne? Thomas vs Bernal? Podiet? Hvad med Fuglsang? Danskerne? Trøjerne? Hvem kommer vi til at huske fra Touren 2019? Valverde nede og veje 58 kg?! Hvem kan slå Team Ineos af tour-tronen? Flopper Quintana igen igen?\nVi runder også kort sidste uges DM i Esbjerg, som resulterede i en medalje til Niklas og Johan.\nMedvirkende: Casper Folsach, Niklas Larsen, Johan Price-Pejtersen og Anders Mielke\nPå denne etape af Forhjulslir mødes to af de stærkeste podcast-hjælperyttere på samme etape, nemlig Emil Vinjebo fra Riwal Readynez og Casper Folsach fra Team ColoQuick. Vi sætter stort fokus på DM i herre elite, hvor enkeltstarten køres torsdag og linjeløbet søndag. Folsach har været ovre og se enkeltstartsruten i Esbjerg med den regerende danmarksmester, Martin Toft, så du kan godt regne med en god beskrivelse af den enkeltstartsrute, som venter torsdag.\nTil sidst stiller vi skarpt på linjeløbet. Hvad er styrkerne på hver af de danske hold, hvilke proffer skal man holde øje med, og hvordan tror Emil og Folsach løbet kommer til at udvikle sig. En ting er sikkert, der bliver hård kamp om DM trøjen og om EF bøllehatten fra Rapha på søndag, når begge vindere findes.\nMedvirkende: Emil Vinjebo, Casper Folsach og Anders Mielke\nPå dagens etape af Forhjulslir er Andreas Kron fra Riwal Readynez med til at hjælpe på viften. Andreas fortæller om hans 3 uger lange europaturné som han lige er kommet hjem fra. Først kørte han Nations Cup etapeløb med U23 landsholdet i Polen og Tjekkiet, hvorefter han sammen med sit hold Riwal Readynez, tog til Belgien for at køre mod de største belgiske World Tour stjerner. Det blev til sejr og succes i Polen, uheld i Tjekkiet og måske karrierens største resultat i Belgien Rundt.\nDerudover gør Andreas også kort status på sin første halvdel af 2019 sæsonen, som både har budt på sejre, succes, uheld, sygdom og styrt. Til sidst hører vi også Andreas’ forventninger til U23 DM, som bliver kørt i weekenden.\nMedvirkende: Andreas Kron og Anders Mielke\nPå denne etape af Forhjulslir er Mads Pedersen fra Trek-Segafredo med på viften. Vi går igennem hele Mads’ cykelkarriere – fra da han fik sin første cykel af sin far som 7 årig til der hvor han er i dag. Du kommer helt sikkert til at høre et par gode røverhistorier undervejs.\nTil sidst hører vi også om Mads’ nystartede cykelbutik, Empire Cycling, som han har startet op sammen med sin far og gode ven Tim. Mads fortæller, hvorfor han har startet butikken op, og hvilke lækre produkter, som der kan købes der.\nPå denne uges etape af Forhjulslir sætter vi fokus på DM i holdløb, som køres lørdag den 15. juni. Emil Vinjebo fra Riwal Readynez Cycling Team er hjælperytter på dagens etape. Emil vil fortælle, hvordan et perfekt holdløb skal køres. Emil har gode minder fra DM i holdløb, da han blev danmarksmester med Giant-Castelli i 2017. Hvorfor den sejr betyder ekstra meget for Emil, kommer du også til at høre om. Til sidst i optakten til holdløbet gennemgår vi også, hvilke hold, som er favoritter til guldmedaljerne.\nRecovery boots er det helt nye indenfor restitution i cykelsporten. CareSport har lånt Forhjulslir og Emil Vinjebo et par CareRecovery Boots. Emil har brugt bootsene i en måneds tid mellem træning, under rejsedage og til etapeløb. Hør, hvad Recovery Boots er for noget og hvad Emil får ud af at bruge dem. Helt eksklusivt tilbydes Forhjulslirs lyttere 15% rabat på www.caresport.dk, hvis du kunne tænke dig at blive ejer af et par boots eller noget andet lækkert udstyr fra CareSport. Du skal bruge rabatkoden, “forhjulslir” for at få 15%.\nPodcastdagbog, Mikkel Honoré, Giro d'Italia, 18.-21. etape, Dagene efter Giroen, Kæmpe oplevelse\nI den sidste udgave af Forhjulslirs podcastdagbog med Mikkel Honoré kommer du til at høre, hvordan Mikkel oplevede de sidste etaper af Giroen. Derudover fortæller Mikkel os, hvordan man fejrer en overstået Grand Tour på QuickStep. Der har ikke været plads til hvile for Mikkel dagene efter, fordi han har ligget og kørt italienske gadeløb sammen med Viviani og Nibali. Til sidst fortæller Mikkel os, hvorfor Giroen har været så hård og krævende, selvom mange seere og fans synes, at den har været kedelig i den første halvdel.\nMedvirkende: Mikkel Honoré og Anders Mielke\n29. Etape, Niklas Larsen, Casper Folsach, Frederik Rodenberg Madsen, UNO-X 2020, Giro d'Italia, U23 DM\nPå denne etape af Forhjulslir er de danske baneryttere og Team ColoQuick holdkammerater, Niklas Larsen, Casper Folsach og Frederik Rodenberg Madsen med til at tage vinden. Til at starte med uddeler de tre musketerer føringer og justeringer ud, men inden da, kommer du også til at støde på The Chung Method.\nDerefter kommer du helt tæt drengenes skifte til det norske UNO-X hold, som til januar 2020 bliver et Pro Kontinentalhold (professionel). Folsach giver dig et indblik i, hvilke stærke ryttere der kører på holdet i forvejen, og hvordan det var at forhandle kontrakt med Kurt Asle-Arvesen.\nTil sidst snakker vi om det overståede Giro d’Italia. Hvilken rytter og præstation kommer vi til at huske Giro d’Italia 2019 for, og hvem heppede drengene på. Niklas og Frederik gør dig også klar til U23 DM. Ruten? Hvor langt er løbet? Hvordan bliver det kørt? Hvor stort er det at vinde?\nMedvirkende: Niklas Larsen, Casper Folsach, Frederik Rodenberg Madsen og Anders Mielke\nPodcastdagbog, Mikkel Honoré, Giro d’Italia, 10.-17. etape, Mortirolo-udbrud\nI denne podcastdagbog tager Mikkel Honoré dig helt tæt på 10.-17. etape. Hvordan forløb de, og hvordan oplevede han dem? Du kommer blandt andet til at høre om den vanvittige kongeetape på 16. etape, hvor Mikkel gik på togt og ramte det store udbrud. På vej opad den frygtelige Motirolo, blev Mikkel hentet af en flyvende Nibali. I mål stod Far-Lars klar til at tage imod en træt Mikkel. Derudover svarer Mikkel på nogle af lytternes spørgsmål. Til sidst ser Mikkel frem mod de kommende etaper, hvor rytterne blandt andet starter 19. etape i Mikkels svigerforældres by – så der vil helt sikkert være stor opbakning.\n28. Etape, Jonas Gregaard, Astanas succesrige sæsonstart, Californien Rundt, Veganer som professionel cykelrytter\nPå denne etape af Forhjulslir er det danske talent, Jonas Gregaard fra Astana med til at snakke om cykling og kun cykling. Gregaard lægger ud med at fortælle om skiftet til Astana, hvor han forinden skiftet nåede 2 måneder som stagiaire på holdet i 2018. I 2019 sæsonen har Astana været her, der og alle vegne. Gregaard forklarer, hvad han mener, er nøglen til den store succes.\nGregaards første sæson som professionel har allerede budt på lidt af hvert. Han har blandt andet hjulpet Superman López til sejren i Catalonien Rundt, fået et ur som tak for hjælpen i Tour de la Provence af Gorka Izagirre og slået Richie Porte på en bjergetape i Tour of California. Du kommer til at høre en masse gode historier fra Gregaard’s første del af sæsonen.\nTil sidst kommer du til at høre, hvordan det er at leve som veganer, når man er professionel cykelrytter, og sidst men ikke mindst, så tilføjer Gregaard nye sprøde vibes til playlisten – specielt ét nummer rammer playlisten med et brag.\n27. Etape, Emil Vinjebo, De største øjeblikke i cykelsporten, Optakt Tour of Norway\nPå denne etape af Forhjulslir ser vi frem mod de norske løb, som danske Riwal Readynez skal køre i de kommende uger. Først gælder det Hammers Series og derefter skal Emil Vinjebo sammen med 5 af hans holdkammerater udfordre 11 World Tour hold i Tour of Norway. Emil fortæller om hans tanker om løbet, og hvordan det er at køre løb i Norge, sammenlignet med andre lande. Til sidst kigger Emil, Anders og nogle af lytterne tilbage på nogle af de største øjeblikke i cykelsporten.\nPå denne lille Giro-special etape kommer du helt tæt på Team Sunwebs danske mekaniker, Frederik Svendsen, som i disse uger skruer på Sunwebs rytternes cykler under Giro d’Italia. Først hører vi, hvordan Frederik startede sin karriere som cykelmekaniker, og hvordan han kom ind på Team Sunweb. Derefter kommer du til at høre, hvordan en normal Giroetape foregår som cykelmekaniker. Frederik tager dig også helt tæt på episoden med Tom Dumoulin – både styrtet, men også momentet, hvor han står af cyklen og udgår. Frederik var nemlig ham, som tog Dumoulins cykel op på taget, da han må opgive at fortsætte.\nDenne episode/etape er optaget mandag aften den 20. maj på Giroens første hviledag.\nMedvirkende: Frederik Svendsen og Anders Mielke\nPodcastdagbog, Mikkel Honoré, Giro d’Italia, 6.-9. etape, hviledag.\nI denne podcastdagbog tager Mikkel Honoré dig helt tæt på 6.-9. etape. Hvordan forløb de, og hvad var hans rolle? Du kommer blandt andet til at høre om den hæsblæsende 7. etape, hvor Mikkel tidligt på etapen var i udbrud.\nDerudover fortæller Mikkel, hvad man laver på hviledagen i en grand tour. Der var efter sigende en konkurrence på QuickStep holdet om, hvem der kunne sove længst tid.\nTil sidst ser Mikkel frem mod de kommende etaper, og om hans store betydningsfulde opbakning fra hans familie.\n26. Etape, Mikkel Øritsland, overgangen fra speedskater til cykelrytter\nDen danske A-rytter, Mikkel Øritsland fra Team Integra Advokater – Giant har en lidt anderledes baggrund end mange af de andre danske A-ryttere. Mikkel kommer fra speedskating, hvor han var en af Danmarks bedste skøjteløbere inden han skiftede til cykelsporten. På denne etape af Forhjulslir kommer du til at høre om Mikkels spændende overgang fra speedskater til cykelrytter. Hvilke ting har han kunne tage med fra speedskating? Hvad har været den største omvæltning? Og hvor anderledes er træningen som speedskater kontra som cykelrytter?\nMikkel og nogle af Forhjulslirs trofaste lyttere giver selvfølgelig også et par føringer og justeringer på etapens begyndelse. Til sidst kommer der også noget nyt lækkert musik til Forhjulslirs playsliste fra DJ Mikkel Øritsland.\nMedvirkende: Mikkel Øritsland og Anders Mielke\nPodcastdagbog, Mikkel Honoré, Giro d'italia, 1-5 etape\nI første podcastdagbog fra Giro d’Italia fortæller grand tour debutant, Mikkel Honoré, hvor stor en oplevelse de første etaper i Giroen har været. Han gennemgår de overståede etaper og tager dig helt tæt på, hvad hans rolle var. Derudover fortæller Mikkel også, hvem han deler værelse med under Giroen, hvad der foregår under taktikmødet og hvor vild og stressende 4. etape var.\n25. Etape, Tour de Yorkshire, Emil Vinjebo, restitution under etapeløb\nPå denne etape af Forhjulslir vil Emil Vinjebo tage dig med tilbage til sidste weekend, da han sammen med sit hold, Riwal Readynez, var med til at dominere Tour de Yorkshire. Vi snakker om hele løbet, Kamps sejr og meget andet godt fra Yorkshire. Til sidst vil Emil også fortælle lidt om restitution mellem cykelløbene.\nDer vil også være en sjov historie fra i går, da Emil fik uventet besøg fra WADA, hvilket gjorde, at han næsten missede hans biografaftale.\nMIKKEL HONORE UDTAGET TIL GIRO D'ITALIA\n22 årige Mikkel Frølich Honoré er blevet udtaget til at køre Giro d’Italia for sit belgiske hold Deceuninck-QuickStep. Denne korte etape af Forhjulslir er et eksklusivt interview med Mikkel, som fortæller om hans udtagelse til Giroen, og hvilke forventninger han har til løbet.\nUnder Giroen vil Forhjulslir og Mikkel Honoré prøve at lave en podcastdagbog, som vil tage lytterne bag hele showet. Vi vil prøve at lave 2-3 dagbøger pr. uge i Giroen. Stay tuned.\nMedvirkende: Mikkel Frølich Honoré og Anders Mielke\n24. Etape, Frederik Rodenberg Madsens comeback efter 1 1/2 års skadeshelvede\nPå denne etape af Forhjuslir, fortæller Frederik Rodenberg Madsen fra Team ColoQuick om sin stærke rejse igennem 1 1/2 års skadeshelvede i knæene. Operationer, utallige kiropraktorer og fysioterapeuter, healing og andre behandlinger gik han igennem uden held. Men hvad kurerede så hans knæ?\nPå 24. etape får du hele Frederiks historie. Du kommer selvfølgelig også til at høre om Frederiks to flotte sejre i sidste uge i henholdsvis Echborn Frankfurt U23 og UCI løbet i Skive.\nMedvirkende: Frederik Rodenberg Madsen og Anders Mielke\n23. Etape, Casper Folsach, GP Herning, fokus på vægt og fat-shaming i cykelsporten\nPå dagens etape af Forhjulslir tager Casper Folsach dig helt tæt på lørdagens GP Herning, hvor Folsach sammen med sit hold Team ColoQuick var meget dominerende og var meget tæt på sejren.\nVi sætter også fokus på vægttab og fat-shaming. Findes det i cykelsporten og er det et problem?\n22. Etape, Emil Vinjebo, sygdom, Tro-Bro Léon, Mikkel Honoré, GP Herning\nPå etape/episode nr. 22 af Forhjulslir er Emil Vinjebos bekendte stemme tilbage igen. Emil vil blandt andet fortælle om en infektion/virus, som gjorde, at han blev sat tilbage formmæssigt og derfor måtte melde afbud til flere vigtige løb. Du kommer selvfølgelig også til at høre om Tro-Bro Léon, hvor Emil viste den berømte Vinjebo-pace, som gjorde at han kunne tage hjem til Danmark med en flot 3. plads. Derudover snakker vi også om GP Herning, “En forårsdag på Heden”, som bliver kørt på lørdag. Emil forklarer blandt andet, hvilket løb det er og hvordan det typisk bliver kørt. Bliver det Riwal Readynez, som løber med sejren eller kommer de danske kontinentalhold til at drille storebror fra det pro kontinentale niveau – og hvad med Kasper Asgreen? Kan han drille den danske elite? Til sidst er der et interview med danske Mikkel Honoré, som fortæller, hvor stor en oplevelse det har været at køre Amstel Gold Race, og hvordan det er at være hjælperytter for Julian Alaphillippe.\nMedvirkende: Emil Vinjebo, Mikkel Honoré (telefoninterview) og Anders Mielke\n21. Etape, Daniel Foder, overgangen fra rytter til sportsdirektør, træning, laktattest og kost\nDaniel Foder er gæst på etape/episode 21 af Forhjulslir. Med 13 år i den danske A-klasse på 6 forskellige danske kontinentale cykelhold var Daniel Foder en af de mest rutinerede A-ryttere inden han stoppede karrieren i slutningen af 2016, hvor han umiddelbart efter startede som sportsdirektør for Team Virtu Cycling. På 21. etape fortæller Daniel Foder om overgangen fra at være cykelrytter til at blive sportsdirektør, samt hvad en god sportsdirektør er i hans øjne. Derudover fortæller han også om, hvad hans rolle som sportslig ansvarlig på Team WAOO holdet går ud på. Endvidere fortæller Daniel Foder om hans arbejde som træner for andre cykelryttere, og hvordan passionen og interessen for at træne andre cykelryttere startede. Daniel Foder driver Cycling and Performance, hvor han udover at tilbyde træning, også tilbyder laktattest og kost. Her fortæller han blandt andet, hvad man bruger en laktattest til og hvordan man måler den. Foder runder 21. etape af med hvilke markante forskelle, der er på træning og træningsmetoder fra da han var U23 rytter for 15 år siden til nu. 21. etape er optaget fredag den 12. April.\nMedvirkende: Daniel Foder og Anders Mielke\n20. Etape, Rasmus Byriel, eventyret i Italien, skiftet til Lotto Soudal og livet som ung dansk professionel cykelrytter\nPå 20. etape af Forhjulslir kommer du til at høre fra Rasmus Byriel Iversen, som forud for 2019 sæsonen er skiftet til det belgiske World Tour hold, Lotto Soudal. Rasmus Byriel fortæller om hans vilde eventyr i Italien i 2018, som sikrede ham kontrakten med Lotto Soudal. Derudover fortæller Rasmus også om modtagelsen på holdet. Hans kollegaer er ikke længere Charlotte og Abdullah fra tankstationen, men Tim Wellens og Caleb Ewan. Rasmus giver også et indblik i, hvordan det er at være professionel cykelrytter og om hans store passion for kaffe. Til sidst tilføjer Rasmus nogle nye svedige vibes til Forhjulslirs playliste, som er fra hans egen opvarmnings playliste. 20. etape er optaget fredag den 12. April.\n19. etape, Thomas Bundgaard, Bikefit, Velofit\nPå 19. etape bliver du meget klogere på bikefit. Thomas Bundgaard tager dig med helt tilbage, da han blev uddannet bikefitter for Specialized i Californien. Derudover giver Thomas dig et indblik i hele processen i et bikefit. Fra start til slut. Udover at lave bikefits, så har Thomas sammen med sin kone Nicoline startet Århus første cykelcafé, Velofit. Thomas fortæller om starten på Velofit, og hvilke muligheder Velofit tilbyder.\nMedvirkende: Thomas Bundgaard og Anders Mielke\nFlandern Rundt U23, interviews med Andreas Stokbro og Mikkel Bjerg\nI lørdags tog de danske U23 herrer en stor sejr, da Andreas Stokbro vandt U23 udgaven af Flandern Rundt foran alle de største talenter i verden. På denne etape af Forhjulslir kommer du til at høre fra to af hovedpersonerne fra i lørdags. Brølstærke Mikkel Bjerg, som var med til at hjælpe Stokbro frem til sejren og til sidst skal du høre fra lørdagens mand i skysovs, Andreas Stokbro.\nMedvirkende: Andreas Stokbro, Mikkel Bjerg og Anders Mielke\n18. Etape, Flandern Rundt special, Matti Breschel, Lasse Norman Hansen og William Blume\nPå 18. etape af Forhjulslir stiller vi skarpt på søndagens Flandern Rundt. Forhjulslir har taget en snak med 3 af de danske hovedpersoner fra en stor dansk cykelsøndag i Flandern. Først kommer du til at høre fra William Blume, som sammen med sin holdkammerat, Tobias Lund Andreasen satte alle de belgiske og franske stortalenter på plads i juniorenes udgave af Flandern Rundt. Derefter kommer du til at høre fra Lasse Norman Hansen, som tager dig helt tæt på momentet, hvor Lasses kaptajn, Mathieu Van Der Poel styrter. Lasse melder desuden også om gode ben og god kørsel selv, som han håber på at bygge videre på i 2019 sæsonen. Til sidst fortæller Matti Breschel, hvordan stemningen var på EF Education First holdet efter Mattis holdkammerat, Alberto Bettiol vandt. Matti fortæller desuden også om hans egen kørsel i søndags, hvor han blandt andet viste aggressiv og stærk kørsel.\nMedvirkende: William Blume, Lasse Norman Hansen, Matti Breschel og Anders Mielke\n17. Etape, Magnus Bak Klaris, Mikkel Bjerg, Team BHS Almeborg Bornholm, Paris Roubaix, fuldtidsstudie ved siden af cykling\nPå 17. etape af Forhjulslir fortæller Magnus Bak Klaris om hans forberedelse til 2019 sæsonen med Team BHS Almeborg Bornholm. Cykelholdet er ret populært på solskinsøen, og Magnus fortæller blandt andet, hvordan man oplever det derovre på Bornholm. Derudover fortæller Magnus om hans flotte sæson i 2018 og om hans fuldtidsstudie ved siden af livet som cykelrytter. I 2014 vandt Magnus junior udgaven af Paris Roubaix, og Magnus tager os tilbage til en solrig forårssøndag i Roubaix, da han i 2014 kørte alene ind på velodromen. Til sidst, kan du høre nyt fra Mikkel Bjerg, som fortæller om hans flotte sejr i det belgiske U23 etapeløb Le Triptyque des Monts et Châteaux.\nMedvirkende: Magnus Bak Klaris, Mikkel Bjerg og Anders Mielke\n16. Etape, Sebastian Fini, bliv klogere på mountainbike og Cape Epic\nPå 16. etape af Forhjulslir snakker vi om mountainbike og kun mountainbike. Danmarksmester i mountainbike og cykelcross, Sebastian Fini fortæller, hvordan det er at være professionel mountainbikerytter, og hans vej til at blive professionel. Derudover fortæller Sebastian også om mountainbikernes svar på Tour de France, Cape Epic, som Sebastian lige har kørt i Sydafrika. Til sidst finder du også ud af om Sebastian er den helt store Hit-Med-Sangen kanon og om han kan tilføje noget til Forhjulslir playlisten eller ej 😉\nMedvirkende: Sebastian Fini og Anders Mielke\n15. Etape, Casper Folsach, overgangen fra banesæsonen til landevejssæsonen, sæsonstarten, interview Jacob Hindsgaul\nPå 15. etape af Forhjulslir fortæller banelandsholdsrytter Casper Folsach om overgangen fra banesæsonen til landevejssæsonen. Når han at få en træningspause, eller er det bare lige på og hårdt med landevejen? Derudover fortæller Folsach også om hans to sejre i weekenden, hvor han lørdag kørte solo med 32 km. til mål og søndag kørte parløb i finalen med hans holdkammerat, Frederik Rodenberg Madsen, som har gjort comeback efter en slem knæskade. Til sidst kommer du til at høre fra en af Danmarks nyeste cykeltalenter, Jacob Hindsgaul, som blandt andet fortæller om U23 Gent Wevelgem, hvor han flot blev nr. 14 i hans første nations cup løb.\nMedvirkende: Casper Folsach, Jacob Hindsgaul og Anders Mielke\n14. Etape - Jakob Egholm, karakterer til WT-holdene ovenpå sæsonstarten, hvilke ryttere er mest lirens, og hvad gør en rytter lirens?\nPå 14. etape af Forhjulslir kommer du først til at høre om Jakob Egholms sæsonstart i Belgien og Holland, som bød på flere uheld, blandt andet et styrt ned i en lille å/vandgrøft i Nokere Koerse. Jakob fortæller også om det kommende Gent Wevelgem, som står for døren i weekenden med U23 landsholdet. Derudover giver vi de 18 World Tour hold karakterer på baggrund af deres sæsonstart. Hvem har skuffet? Hvem har overrasket? Hvor mange sejre har de fået? Endelig snakker vi om, hvad der gør, at en rytter er lirens, og hvilke ryttere der er mest lirens i feltet. Til sidst nævner Jakob også nogle af de sange og kunstnere, som han lytter til under træning og opvarmning til løb.\n13. Etape - Ludvig Wacker, Development Team Sunweb, Mathias Larsen, træningslejr og sæsonstart med Team Waoo\nMed på 13. etape af Forhjulslir er Ludvig Wacker (Development Team Sunweb) og Mathias Larsen (Team Waoo). Ludvig er forud for 2019 sæsonen skiftet til Team Sunwebs udviklingshold, hvor han kører på hold sammen med 13 andre unge stortalenter fra rundt omkring i verden. Ludvig fortæller om hans nye hold, nye spændende holdkammerater, hvordan holdet giver ham lov til at færdigøre sin gymnasiale uddannelse, keep challenging visionen og meget mere. Derudover kommer du også til at høre om Mathias Larsen, som er skiftet til det danske kontinentalhold, Team Waoo. Mathias fortæller om træningslejren i Italienske Lucca sammen med resten af holdet, og hvordan sæsonstarten er gået i Kroatien. Til sidst fortæller Mathias Larsen og Ludvig Wacker om, hvilke sange og kunstnere de godt kan lide at høre, når de træner eller varmer op til løb. Det er Forhjulslirs nyeste tiltag – en playliste på Spotify, som kommer til at indeholde musik som rytterne og gæsterne på Forhjulslir hører under træning og opvarmning. Dette vil selvfølgelig også være tilgængeligt for dig, der lytter med på Forhjulslir. Du kan finde playlisten inde på Spotify under navnet: Forhjulslir playliste.\nMedvirkende: Ludvig Wacker, Mathias Larsen og Anders Mielke\n12. Etape - Frederik Wandahl, Victor Fuhrmann, Magnus Kisum, Team NPV - Carl Ras Roskilde Junior, hvordan er det at gå i gymnasiet samtidig med at være cykelrytter, diabetes og cykling på så højt niveau\nMed på 12. etape af Forhjulslir er Frederik Wandahl, Victor Fuhrmann Desimpelaere og Magnus Kisum, som kører for det danske U19 hold, Team NPV – Carl Ras Roskilde Junior. Du kommer blandt andet til at høre, hvordan det er at være cykelrytter på så højt niveau, samtidig med at man skal gå i gymnasie og passe lektier og afleveringer. Derudover fortæller Frederik også, hvordan det har været at være på træningslejr med SEG Racing Academy og Team ColoQuick, Victor fortæller, hvordan hans far introducerede ham til cykelsporten i en alder af 10 år og Magnus forklarer, hvordan det er at være elitecykelrytter med diabetes 1 – hvilke udfordringer han står over for til træning og løb og hvordan han håndterer sin insulin. Til sidst på etapen fortæller drengene, hvilket world tour hold de drømmer om at køre for.\nMedvirkende: Frederik Wandahl, Victor Fuhrmann Desimpelaere og Magnus Kisum og Anders Mielke\n11. Etape - Emil Vinjebo, Mikkel Honoré, steppet op til Quickstep, James Knox, Paris Nice, Tirreno Adriatico\nPå 11. etape af Forhjulslir kan du komme helt tæt på Mikkel Honoré, som forud for 2019 sæsonen skiftede til Deceuninck-Quick Step. Mikkel fortæller, hvordan det er at køre sammen med supersprinteren Elia Viviani, hvordan det er at bo i Italien og hvem der forhjulslirer mest på Quick Step holdet. Derudover kommer du også til at høre om Mikkels unge holdkammerat, James Knox, som har vist stor styrke i første del af sæsonen. Emil Vinjebo giver en ærlig historie omkring op- og nedture i cykelsporten og om Riwal Readynez Cycling Teams løb i italienske GP Industria. Til sidst snakker vi om Simon Yates flotte enkeltstart i Paris Nice, den Colombianske fest på 7. etape, Julian Alaphilippes vilde forår og Adam Yates vs Primož Roglič i Tirreno Adriatico.\n11. etape af Forhjulslir er optaget lørdag ude til Copenhagen Bike Show i Rapha Copenhagens stand.\n10. Etape. Fabian Cancellara, Chasing Cancellara, Livet efter karrieren\nPå 10. etape af Forhjulslir fortæller Fabian om sin tid efter cykelkarrieren og om hans arbejde med Chasing Cancellara. Virtu Cycling Group er folkene, som præsenterer Chasing Cancellara i Danmark i samarbejde med Waoo. Derudover fortæller Fabian også lidt fra hans karriere, blandt andet, hvilke personer som har haft en stor betydning i hans karriere, hvilken sejr, som betyder mest for ham og hvad hans mening er om at forhjulslire.\n9. Etape. Amalie Dideriksen, Michelle Lauge, kvindecykling i udvikling, interview med Morten Ravnkilde, Velórina\nPå 9. etape af Forhjulslir snakker vi om kvindecykling og kun kvindecykling. Med på 9. etape er tidl. verdensmester og nuværende Danmarksmester, Amalie Dideriksen og mangeårig landsholdsrytter, Michelle Lauge. Michelle og Amalie fortæller, hvordan de er cykelryttere på to forskellige måder – Michelle med fuldtidsjob ved siden af cykling, og Amalie som er fuldtidsprofessionel. Hvordan tager mændene det, når damerne kører fra dem? Og hvor stor en udvikling er der sket i kvindecyklingen siden de to damer rykkede op fra junior til senior? Derudover kommer du til at høre fra Morten Ravnkilde, som er manager og ejer af det danske kvindelige cykelhold, Team Rytger Powered by Cykeltøj Online. Til sidst snakker vi om udviklingen i dansk kvindecykling og om Michelles arbejde med Velorina. En ting er sikkert, du bliver meget klogere på kvindecykling på 9. etape.\nMedvirkende: Michelle Lauge, Amalie Dideriksen og Anders Mielke\n8. Etape. Mathias Norsgaard Jørgensen, Andreas Kron, Østrigsk dopingskandale, at flytte hjemmefra som ung rytter, U23 landsholdet, skader og Strade Bianche\nPå 8. etape af Forhjulslir er Mathias Norsgaard og Andreas Kron fra Riwal Redynez Cycling team med. Vi kommer til at høre drengenes mening om dopingskandalerne fra Østrig. Begge drenge er også flyttet hjemmefra. Hvordan er det at flyve fra reden samtidig med at man er professionel cykelrytter. Andreas og Mathias er også en fast del af det danske U23 landshold. Du kommer til at høre, hvordan en træningslejr med U23 landsholdet foregår og hvor meget nations cup løbene betyder for en ung talentfuld cykelrytter. Vi snakker også om, hvordan en skade kan ødelægge en cykelrytters sæson. Til sidst runder vi af med en lille snak om lørdagens Strade Bianche.\nMedvirkende: Andreas Kron, Mathias Norsgaard Jørgensen og Anders Mielke\n7. Etape. Rasmus Quaade, Emil Vinjebo, Riwal Readynez' debut på den Pro Continentale scene\nRasmus Quaade og Emil Vinjebo fortæller på 7. etape af Forhjulslir om deres sæsonstart med deres nye hold Riwal Readynez Cycling Team. Et løb i Italien og tre løb i Frankrig stod på menuen for det danske hold. Hør om Emil Vinjebos flotte 4. plads i Drome Classic, hvor stjerner som Romain Bardet fik smagt den berømte “Vinjebo-pace”. Derudover fortæller Rasmus og Emil også om det stærke sammenhold, som de har fået på holdet efter de selv skulle stå for at lave mad og købe ind, da de boede i St. Maxim mellem cykelløbene. Du bliver selvfølgelig heller ikke snydt for en god røverhistorie eller to.\nMedvirkende: Rasmus Quaade, Emil Vinjebo og Anders Mielke\n6. Etape - Rasmus Bøgh Wallin, Tobias Mørch Kongstad, Optakt til Omloop Het Niewsblad, Riwals debut\nPå 6. etape af Forhjulslir snakker vi om den belgiske klassikeråbning med Omloop Het Niewsblad og Kuurne Brussels Kuurne. Vi kigger på, hvilke danske ryttere, som kan gå hen at lave et topresultat på de belgiske pavéer. Derudover snakker vi om Riwals muligheder for at komme med til Tour de France 2021 i Danmark og om holdets debut på de italienske og franske landeveje. Du kommer også til at høre, hvad “Vinjebo-pace” betyder og mange andre røverhistorier.\nMedvirkende: Rasmus Bøgh Walin, Tobias Mørch Kongstad og Anders Mielke\n5. Etape - Rasmus Lund Pedersens vilde comeback\nPå 5. etape af Forhjulslir fortæller Rasmus Lund Pedersen hans smukke historie. I 2016 vælger Rasmus at sætte cykelkarrieren på pause. I stedet prøver han at gøre karrierer som amerikansk fodboldspiller, arbejde som lagermand og hver fredag kunne du finde ham på A-bar, lige indtil sommeren 2018, hvor han bliver ringet op af Casper Jørgensen (banelandstræner) om han har lyst til at køre EM på bane. Den 27. februar stiller han op for Danmark til VM på bane. Undervejs kommer du til at høre en sjov historie eller to fra Rasmus og min tid på Team Roskilde Junior og det danske U19 landshold.\n3. Etape, Del 2 - Det danske banelandshold inden VM på bane\nPå anden del af etapen vil banelandsholdet blandt andet fortælle om deres træningslejr i Sydafrika, hvordan de lavede en “How I met your mother” til Superbowl, hvem der forhjulslirer mest til landsholdstræning, om det stærke fællesskab på landsholdet og meget mere spas.\nMedvirkende: Lasse Norman Hansen, Casper Folsach, Niklas Larsen, Rasmus Lund Pedersen og Anders Mielke\n4. etape - Mikkel Bjerg udtaler sig om Tour de France til Danmark\nTour de France kommer til Danmark i 2021! Jeg har ringet til U23 verdensmester i enkeltstart Mikkel Bjerg i spanske Girona for at høre om udsigterne til Tour de France start i Danmark. 1. etape bliver eftersigende en 13 km. lang enkeltstart, som kilder alle de rigtige steder på alle enkelstartsryttere – inklusiv, Mikkel Bjerg. Udover at snakke om Tour de France start i Danmark, så fortæller Mikkel også om hans timerekord forsøg i den kommende sæson.\n3. etape, del 1. Det danske banelandshold inden VM på bane\nPå 3. etape af Forhjulslir retter vi fokus på VM på bane, som starter den 27. februar og slutter den 3. marts. Det er 10 år siden Danmark vandt guld i holdløb i polske Pruszków. I år vender VM tilbage til Pruszków og Danmark stiller med et brølstærkt hold. Med på 3. etape er banelandsholdet. De fortæller i første del af 3. etape hvad forventningerne til VM er, hvem de store konkurrenter er og så får vi en masse sjove historier fra deres forberedelse til VM\n2. Etape - Tour of Colombia, cyklingens betydning for Colombia, møde med Carlos Betancur\nPå 2. etape af Forhjulslir snakker vi om Tour of Colombia. Hvem er favoritterne, og er det kun de colombianske ryttere, som kommer til at køre om den samlede sejr. Vi sætter fokus på den betydning cykelsport har haft i Colombia under de hårde perioder med guerillabevægelser og narkokrig. Dernæst kan du høre, hvordan Carlos Betancur inviterede Anders på øl i Colombia og vi fortæller også om den betydning Rigoberto Uran har for colombiansk cykling. Medvirkende: Emil Nygaard Vinjebo og Anders Mielke\n1. Etape. Sæsonstart og træningslejre med jakob egholm og Emil vinjebo\nPå 1. etape af Forhjulslir fortæller Jakob Egholm og Emil Vinjebo om deres sæsonforberedelse. Vi hører blandt andet om Jakobs oplevelsesrige træningslejr med Deceuninck-Quick Step og om det gode sammenhold og den hårde træningslejr med Emils Riwal Readynez Cycling Team. Vi hører også om det arbejde, der kræves for at blive nyprofessionel cykelrytter. Jakob og Emil fortæller blandt andet om deres whereabouts og deres blodpas.\nEn kort præsentation af Danmarks nye cykelpodcast, Forhjulslir – om cykling og kun cykling. Hvad betyder ordet Forhjulslir? Hvad kan man forvente at høre i denne podcast.